Pathian Kong Biatak Cu Zeidah A Si? - Jehovah Tehte Hna Zung Web Site\nPathian Kong Biatak Cu Zeidah A Si?\nPathian nih an zohkhenh taktak maw?\nPathian hi zei bantuk Pathian dah a si? Min tah a ngei maw?\nPathian cu naih khawh a si maw?\nNgakchia pawl an biahal a pan ning khi na hmu bal maw? Holh an thiam ka in biahalnak tampi an tuah. An mit fakpi i au in hitin bia an in hal tawn lai: Ziah van khi a dum? Arfi khi zei in dah ser a si? Va khi aho nih dah hlasak a chimh hna? Leh khawh naa zuam len lai nain, a har caan a tampi lai. A ṭha bik in bia na leh tik hna hmanhah “Zeiruangah?” tiah an in hal chap ko lai.\n2 Ngakchia lawng biahal an hmang lo. Kan upat tik zongah, biahal kan hmang rih ko. Lam kan tlau tik, thil ṭihnung kan ton i hrial kan duh tik le thil khuaruahhar kong theih kan duh tikah biahalnak kan tuah tawn. Sihmanhsehlaw mi tampi cu biahalnak tuah dawh an si ti lo. A hleiin a biapi bikmi biahalnak kha an tuah ti lo. A phi zong an kawl ti lo.\n3 Hi cauk phaw i biahalnak, biahmaiṭhi i biahalnak hna asiloah hi ṭhen i a hramthawk biahalnak hna kha ruat hmanh. Cucu na hal khawhmi a biapi bikmi biahalnak hna lak i a cheukhat an si. Mi tampi nih cun mah biahalnak kha kawl an i zuam ti lo. Zeiruangah a si? Baibal ah a phi a um maw? Cheukhat nih cu biahalnak hna cu hngalhthiam a har tuk tiah an ruah. A cheu cu ningzah le hmaichiat a kan huahter lai ti an phang. Cheukhat tu nih cun biaknak lam hruaitu hna le cawnpiaktu lawng nih an theih khawh lai tiah an ti. Nang tah zeitindah na ruah?\n4 Nunnak he aa tlaimi a biapimi biahalnak a phi cu hngalh na duh ṭheo lai. A caancaan ah hitin khua na ruat men lai: ‘Nun hnawh chanmi hi zeidah a si? Nunnak hi hi vial hi maw a si? A ngaingai ah Pathian hi zeibantuk Pathian dah a si? Mah biahalnak hna hi hal phu a si, lungtling in zumh tlakmi bialehnak na hmuh hlan tiang ngol hlah. Minthangmi cawnpiaktu Jesuh Khrih nih hitin a ti: “Hal peng u law, pek nan si lai; kawl peng u law, nan hmuh lai; king peng u law, inka cu hunpiak nan si lai.”—Matthai 7:7, NW.\n5 A biapimi biahalnak lehnak kha na “kawl peng” ahcun na hmuh lai i kawl man a phut kha na hmuh lai. (Phungthlukbia 2:1-5) Mi nih zeitin an chim hmanhah a phi a um i, cu a phi cu Baibal ah hmuh khawh a si. Hngalhthiam awk zongah a har tuk lo. Ruahchannak le lawmhnak hmanh a chuahpi lehlam. Atu ah lung a tlingmi nunnak ngeih awkah an bawmh khawh. Mi tampi nih atu lio an i buaipimi biahalnak pakhat kong i ruah u sih.\nPATHIAN HI ZOHKHENH A HMANG LOMI LE ZAANGFAHNAK A NGEI LOMI A SI MAW?\n6 Mi tampi nih mah biahalnak kha a si tiah an ruah. ‘Pathian cu mi a zohkhenh mi a si ahcun vawlei hi hitin a um hnga maw?’ tiah an ti. Kan pawngkam zoh tikah vawlei hi raltuknak, huatnak le harnak lawng tein a khah kha kan hmuh. Pumpak cio in kan zaw kan fak i harnak kan ton lengah dawtmi nih an kan thih tak. Cucaah mi tampi nih ‘Pathian nih a kan zohkhenh a si ahcun harnak kan cung tlung lo dingin a kan tuah hnga lo maw?’ tiah an ti.\n7 A poi bikmi cu biaknak lei cawnpiaktu pawl nih Pathian cu zaangfahnak a ngei lo tiin mi kha an ruahter tawn hna. Zeitin in dah? Ngaihchiat awk thil a tlun tikah, Pathian duhnak a si tiah an ti. A ngaite ti ahcun, cu bantuk cawnpiaktu hna nih thil ṭhalo a um ruangah Pathian kha an mawhchiat. Pathian cu cutin a si taktak maw? Baibal nih a kan cawnpiak taktakmi cu zeidah a si? Jeim 1:13 nih hitin a phi a chim: “Cu bantuk hneksaknak kha mi nih an in tikah, ‘Tukforhnak hi Pathian sinin a ra,’ an ti awk a si lo; zeicahtiah Pathian cu ṭhatlonak nih a tukforh kho lo i amah zong nih ahohmanh a tuk forh bal hna lo.” Na pawngkam i na hmuhmi ṭhatlonak a hrampi hi Pathian a si hrimhrim lo. (Job 34:10-12) A taktak ti ahcun thil ṭhalo umnak nawl a awnh tu a si. Thil pakhatkhat umnak nawl awnh timi le umter timi cu aa dang tuk.\n8 Tahchunhnak ah, a cuza cangmi fapa pakhat cu a fim i dawtnak a ngeimi a pa inn ah a um rih hei ti u sih. A fapa cu dotu a hung si i inn in chuah aa timh tikah a pa nih a thlauh lo. Lam ṭhalo a zulh caah harnak a tong. A fa harnak a ton cu a pa nih a tontermi a si maw? (Luka 15:11-13) Cu bantuk cun, minung nih lam ṭhalo zulh an i thim tikah Pathian nih a thlauh hna lo, sihmanhsehlaw cutin an i thim ruangah an tonmi harnak kha Pathian nih a chuahtermi a si lo. Cucaah minung tonmi harnak ruangah Pathian mawhchiat cu thil dik a si lo ti cu a fiang.\n9 Pathian nih minung kha lam ṭhalo zulhnak nawl a pek hna nak a ruang ṭha a um. A fim i a ṭhawngmi Sertu nih mah a ruang pawl kha a kan chimh a hau lo. Asinain Pathian cu dawtnak in a khatmi a si caah a kan chimh. Cu kong cu Ṭhen 11 ah tamdeuh in na hngalh te lai. Sihmanhsehlaw Pathian cu kan tonmi harnak hna ruangah rian a ngei lo ti cu a fiang ko. Asinain tei khawhnak caah pakhat lawng a ummi ruahchannak kha a kan pek!—Isaiah 33:2.\n10 Mahlengah Pathian cu a thiang. (Isaiah 6:3) Cucu a thianghlim tinak a si. Ṭhatlonak pel pawi te hmanh a ngei lo. Curuangah a cungah zumhnak tling kan ngei kho. A caancaan ah zumhawktlak a si tawn lomi minung cungah cun cu bantuk zumhnak ngeih khawh a si lo. A ding a fel bik nawlngeitu hna hmanh nih miṭhalo hrawhmi thil kha remh khawhnak ṭhawnnak an ngei lo. Sihmanhsehlaw Pathian cu ṭhawnnak tling a ngei. Minung cungah a tlungmi ṭhatlonak ruangah a chuakmi thil vialte kha a hrawh khawh lengah a hrawh zong a hrawh lai. Cutin a tuah tikah ṭhatlonak cu zungzal in a donghter lai!—Salm 37:9-11.\nDINLONAK KAN TONMI HI PATHIAN NIH ZEITINDAH A HMUH?\n11 Atu lio ah, hi vawlei le na nunnak ah a tlungmi thil ruangah Pathian cu zeitindah a um? Pathian nih ‘a hmaanmi thil kha a duh’ tiah Baibal nih a ti. (Salm 37:28) Cucaah a dik a hmaanmi thil le a hmaan lomi thil kong kha biapi ah a chiah. Dinlonak vialte kha a huat. Hlanlio ah vawlei ah ṭhatlonak a rak khah lio ahkhan Pathian “a ngaih a chia” tiah Baibal nih a ti. (Genesis 6:5, 6) Pathian cu aa thleng bal lo. (Malakhi 3:6) Vawlei cung dihlak ah sifah harnak a ummi kha a huat peng ko rih. Cun minung nih harnak an tonmi zong kha a huat. Baibal nih “amah nih an zohkhenh hna” tiah a ti.—1 Piter 5:7.\n12 Pathian nih harnak hmuh a duh lo timi kha zeitindah kan zumh khawh? Zumh khawhnak a ruang dang pakhat cu, minung cu Pathian mui keng in ser an si tiah Baibal nih a kan cawnpiak caah a si. (Genesis 1:26) Pathian nih ziaza ṭha a ngeih caah kannih zong kan ngei ve. Tahchunhnak ah, a sual lomi minung harnak an in na hmuh tikah na lungre a thei maw? Cu bantuk dinlonak ruangah siaherhnak na ngeih ahcun Pathian cu a let tampi in a ngei deuh lai ti cu a fiang.\n13 Minung ngeihmi lakah a ṭha bikmi cu dawtnak a si. Cu zong cu Pathian muikeng kan si langhtertu a si. Baibal nih “Pathian cu dawtnak a si” tiah a ti. (1 Johan 4:8) Pathian nih dawtnak a ngeih caah kannih zong kan ngei ve. Dawtnak nih vawlei cung i na hmuhmi harnak le dinlonak hi donghter duhnak an ngeihter maw? Ṭhawnnak hei ngei law khakha na tuah lai maw? Na tuah hrimhrim ko lai! Cucaah Pathian nih harnak le dinlonak a donghter lai ti kha na zumh khawh. Hi cauk biahmaiṭhi i aa ṭialmi biakamnak hna hi mang men asiloah hrihhram ngei lomi ruahchannak men a si lo. Pathian kamhmi cu a tling hrimhrim lai! Cu biakamnak zumh khawh awkah cu bia kamhtu Pathian kong kha tamdeuh in na hngalh a hau.\nPATHIAN NIH AHO A SI KHA HNGALHTER AN DUH\n14 Mi pakhatkhat he i theihhngalh na duh ah zeidah na tuah lai? Na min na chimh lai a si lo maw? Pathian tah min a ngei maw? Biaknak tampi nih a min cu “Pathian” asiloah “Bawipa” a si an ti nain, a pumpak min an si lo. Cu hna cu “siangpahrang” le “haotu ngan bik” ti bantuk upatnak min khi an si. Baibal nih Pathian cu upatnak min tampi a ngei tiah a ti. Cu lakah “Pathian” le “Bawipa” timi aa tel ve. Asinain, Baibal nih Pathian pumpak min cu Jehovah a si tiah a ti. Salm 83:18 nih hitin a ti: “Nangmah lawnglawng hi BAWIPA [“Jehovah,” NW ] na si le vawlei dihlak uktu Cung Nung Bik na si.” Nan Baibal ah cu min aa tel lo ahcun, zeicah aa tel lo ti hngalh awkah Thlaihhlei kha rel na duh ko lai. A tak le a ngai ah kut in ṭialmi hlanlio Baibal ah Pathian min hi a thong in a um. Cucaah Jehovah nih a min theihter le hmanter an duh. Amah le amah kha Baibal hmang in i theihhngalhnak a tuah tiah ti khawh a si.\nMi pakhatkhat he i theihhngalh na duh tikah, na min na chimh lai a si lo maw? Pathian nih a min kha Baibal in a kan chimh\n15 Pathian nih sullam a ngei ngaimi min in min aa sak. A min Jehovah timi hi Pathian nih a biakam vialte le aa tinhmi vialte a tlinter khawh dih timi sullam a ngei.* Pathian min cu tluktu a ngei lo. Amah lawnglawng nih a ngeih. Lam tampi in Jehovah cu tluktu ngei lo a si. Cucu zeitindah a si khawh?\n16 Salm 83:18 ah Jehovah ‘nangmah lawnglawng Cung Nung Bik na si’ timi bia kan hmuh. Cucaah, Jehovah lawnglawng hi “A Lianngan Bik” tiah ti a si. Biathlam 15:3 nih “Bawipa, A Lianngan Bik Pathian, zeitluk in dah na thil tuahmi hi an lianhngan i khuaruahhar an si. Miphun vialte Siangpahrang [“zungzal Siangpahrang,” NW ], na lam cu zeitluk in dah a dikmi le a hmaanmi a si” tiah a ti. “Lianngan Bik” timi upatnak min nih Jehovah cu a ṭhawng bikmi a si ti kha a kan chimh. A ṭhawnnak cu tluktu ngei lo a si i a sang bik cem a si. “Zungzal Siangpahrang” timi upatnak min nih thil dang kongah Jehovah i tluktu ngei lo a sinak kha a kan theihter. Amah lawnglawng hi a um zungzalmi a si. Salm 90:2 nih “nangmah cu zungzal in, hram thawknak zong um lo donghnak zong um lo in Pathian na si” tiah a ti. Cucu khuaruahhar a si lo maw?\n17 Jehovah cu amah lawnglawng Sertu a si i cu zawn zongah tluktu ngei lo a si. Biathlam 4:11 ah hitin kan rel: “Nangmah cu sunparnak le upatnak le lianhngannak kha hmuh awkah aa tlakmi na si. Zeicahtiah zeizong vialte kha nangmah nih na ser hna i nangmah duhnak bangin annih cu ser an si i nunnak an ngei.” Na ruahnak nih a phak khawhmi vialte—vancung i hmuh khawh lomi thlarau hna le zan i arfi rual hna, thei a tlaimi thingkung hna, rili le ti i a tlongmi nga hna an um khi Sertu Jehovah a um ruangah a si!\nJEHOVAH CU NA NAIH KHO MAW?\n18 Mi cheukhat nih Jehovah i khuaruahhar a sining kong an rel tikah an ṭih ngai. Pathian cu a lianngan tuk caah kan naih kho lai lo, asilole a caah zeihmanh kan si lai lo tiah an ruah. Sihmanhsehlaw cu ruahnak cu a hmaan maw? Baibal nih cu he aa ralkah in a kan cawnpiak. Jehovah cu “aho kan sin hmanh hin aa hlat lo” tiah a ti. (Lamkaltu 17:27) Cun Baibal nih hiti hmanh in a kan forh: “Pathian cu naih u law an naih ve hna lai.”—Jeim 4:8.\nBaibal nih Pathian cu dawtnak a ngeimi universe Sertu a si tiah a kan cawnpiak\n19 Pathian kha zeitindah na naih khawh lai? Pakhatnak ah atu i na tuahmi Pathian kong na cawnnak kha na pehzulh awk a si. Jesuh nih “Pathian taktak a simi nangmah hngalh le nangmah nih na thlahmi Jesuh Khrih hngalh hi zungzal nunnak cu a si” tiah a ti. (Johan 17:3) A si, Baibal nih Jehovah le Jesuh kong hngalhnak cu “zungzal nunnak” petu a si tiah a kan cawnpiak. Rak langhter cang bangin “Pathian cu dawtnak a si.” (1 Johan 4:16) Jehovah cu duhnungmi sining dang tampi zong a ngei rih. Tahchunhnak ah Jehovah cu ‘zaangfahnak le vel ngeihnak in a khatmi, fawite in a thin hunter khawh lomi, a fekmi dawtnak tampi mi cungah a langhtermi’ a si tiah Baibal nih a ti. (Exodus 34:6) Anih cu ‘a ṭha i ngaihthiamnak in a khat.’ (Salm 86:5) A lung a sau fawn. (2 Piter 3:9) Cun zumhawktlak zong a si. (Hebru 10:23) Baibal tam deuh na rel deuhdeuh ah, Jehovah nih mah a sining hna a langhter ning le duhnungmi a sining dang tampi zong kha na hmuh lai.\n20 A si, Pathian cu hmuh khawh a si lomi thlarau a si caah na hmu kho lai lo. (Johan 1:18; 4:24; 1 Timote 1:17) Asinain, Baibal in a kong na hngalh tikah, mi pakhat bantukin na hun hngalh khawh. Salm caṭialtu nih a chim bantukin ‘a ṭhatnak kha khuaruahhar in na zoh’ khawh. (Salm 27:4; Rom 1:20) Jehovah kong na hngalh deuhdeuh ah na caah a um taktakmi a si deuhdeuh ve lai i na dawtnak a ruang a hung tam chin lai i kan i naih chin lengmang tiah na ruah lai.\nFale a dawmi pa ngeihmi dawtnak nih vancung kan Pa i a kan dawtnak ngan kha a langhter\n21 Jehovah kha kan Pa in ruah awkah Baibal nih zeicah a kan cawnpiak kha na hun hngalh lai. (Matthai 6:9) Pathian cu kan nunnak hram a si lengah dawtnak a ngeimi pa nih a fale caah a ṭha bikmi nunnak a duhpiak hna bantukin a kan duhpiak ve. (Salm 36:9) Baibal nih minung hi Jehovah he i hawikomh khawh a si ti zong a kan cawnpiak. (Jeim 2:23) Universe Sertu he hawikom si khawh khi ruat ko hmanh!\n22 Baibal in na hngalhmi a hun tam deuh tikah cheukhat nih siaherh ngai in na cawnnak kha ngol awk an in forh men lai. Na zumhnak aa thlen lai kha an thin a phan caah a si kho men. Sihmanhsehlaw hawikom ṭha bik na ngeih khawhnak lam kha ahohmanh i dawnhter hna hlah.\n23 Hmasa ah na hngalhthiam lomi thil a um ko lai. Bawmhnak hal awkah toidornak ngei law ningzah ruangah hnulei i thawn hlah. Ngakchia pakhat bantukin i toidor u tiah Jesuh nih a ti. (Matthai 18:2-4) Kan hngalh bantukin ngakchia nih cun biahalnak tampi an tuah. Pathian nih a phi hmu seh ti an duh. Pathian kong hngalh aa zuammi hna kha Baibal nih a thangṭhat hna. An hngalhmi kha biatak a si le si lo a fian nakhnga caah Cathiang hmangin ṭha tein an zoh.—Lamkaltu 17:11.\n24 Jehovah kong hngalh khawh biknak lam cu Baibal kherhlainak a si. Baibal cu zeidang cauk he aa lo lo. Zei lam in dah? A hun changtu ṭhen ah cu kong cu kan i ruah lai.\nPathian nih nangmah pumpak theng kha an zohkhenh.—1 Piter 5:7.\nPathian a pumpak min cu Jehovah a si. —Salm 83:18, NW .\nJehovah nih amah naih awkah an sawm.—Jeim 4:8.\nJehovah cu dawtnak le zaangfahnak a ngei. —Exodus 34:6; 1 Johan 4:8, 16.\n* Thlaihhlei ah Pathian min sullam le a aw chuah kong ṭial chapmi a um.\n1, 2. Biahalnak tuah hi zeiruangah a ṭhat tawn?\n3. Mi tampi nih a biapi bikmi biahalnak a phi kha zeicah an kawl lo?\n4, 5. Kan nun chung kan hal khawhmi a biapi bikmi biahalnak hna lakah a cheukhat cu zeidah an si i, zeicah a phi kan kawl awk a si?\n6. Harnak ton tikah Pathian nih a kan zohkhenh lo tiah zeicah mi tampi nih an ruah?\n7. (a) Biaknak lei cawnpiaktu pawl nih Pathian cu zaangfahnak a ngei lo tiin mi kha zeitindah an ruahter hna? (b) Kan tonmi harnak hna he aa tlaiin Baibal cawnpiakmi taktak cu zeidah a si?\n8, 9. (a) Ṭhatlonak umnak nawl awnh le umter aa dannak kha zeitindah na fianter lai? (b) Minung kha lam ṭhalo zulhnak nawl a awnh hna ruangah Pathian biakhiahnak sualphawt cu zeicah thil dik a si lo?\n10. Ṭhatlonak ruangah a chuakmi thil vialte kha Pathian nih a hrawh lai tiah zeicah kan zumh khawh?\n11. (a) Dinlonak kha Pathian nih zeitindah a hmuh? (b) Harnak na in mi kha tah Pathian nih zeitindah a hmuh?\n12, 13. (a) Zeicah dawtnak ti bantuk a ṭhami ziaza hi kan ngeih i, dawtnak nih hi vawlei kongah zei bantuk hmuhnak dah a kan ngeihter? (b) Pathian nih hi vawlei harnak caah thil pakhatkhat a tuah hrimhrim lai tiah zeicah kan zumh khawh?\n14. Pathian min cu hodah a si i zeicah hman awk a si?\n15. Jehovah min sullam cu zeidah a si?\n16, 17. (a) “Lianngan Bik” (b)“Zungzal Siangpahrang” (c) “Sertu” timi upatnak min hna hin Pathian kong zeidah kan hngalh khawh?\n18. Mi cheukhat nih Pathian cu kan naih kho lai lo tiah zeicah an ruah, Baibal nih tah zeidah a kan cawnpiak?\n19. (a) Pathian kha zeitindah naih khawh a si i, zei ṭhathnemnak dah a um? (b) Pathian i zei a sining nih dah na lung an lak bik?\n20-22. (a) Pathian kan hmuh khawh lomi nih amah kan naihnak kha a dawn maw? Fianter. (b) A cheukhat nih siaherh ngai in zei tuah awk dah an in forh lai, sihmanhsehlaw zeidah na tuah awk a si?\n23, 24. (a) Zeiruangah na cawnmi kong he aa tlaiin biahalnak tuah lengmang awk a si? (b) A hun changtu ṭhen ah zei kong dah kan i ruah lai?\nPathian nih Lianngan Bik, Sertu le Bawipa ti bantuk upatnak min a phunphun a ngei. Asinain Baibal chungah Pathian min 7,000 hrawng hman a si.


Bawipa a tha tuk hrinhrang ee! Rawltha an ei kho ve cang\nAtu lio ah thawngpang chia bik Coronavirus ruangah vawlei cung ramkip an buai lio ah kan unau Chinram chungah a um mi Paletwa pawl hna cu kawl ralkap le Idoh ruangah mah le inn ah um ngam lo in caan saupi an um cang. Natein ramdang le chinram chungah um mi tampi nih bawmhnak tampi an peknak ruangah ah atu cu kan unau Paletwa pawl hna cu rawl tha an hmuh ve cang\nApirl 19 ah a vawikhatnak ding caah Paletwa khuah um mi ei ding caah facang tung 830 cu a phan. Tu ni zongah Paletwa ah um mi ralzam caah ei ding facang tung 2000 cu buainak le harnak karah paletwa a phan. Mah bantuk in ralzam pawl ei ding caa rian ttuantu vialte sin ah lunglawmnak bia kan chim. Credit; Salai Isaac Khin Facebook\nBe the first to comment on "Bawipa a tha tuk hrinhrang ee! Rawltha an ei kho ve cang"


Aho hnu dah kan zulh | Radio Veritas Asia\nAho hnu dah kan zulh\nNihin kan theih hnga ding mi thawngttha chungin ruah tti ka duh mi cu "Aho hnu dah kan zulh" timi te hi a si. Bawipa nih:\n“Ngai hmanh u! Cenghngia hrang rual lak i thlahmi tuu bantukin kan thlah hna. Cucaah rul bantukin vaa fim u law ṭhuro bantukin nan nun va nem u” (Matt 10:16) tiah a kan ti. Biakam hlun chung kan zoh tthan a si ah cun, Prophet Isaiah chungah kan hmuh tthan mi cu: “Cenghngia le tuu kha hmunkhat ah dai tein an tlong ṭi lai i pawlai le mehehfa cu an bawk ṭi lai. Cawfa le chiandeih no kha rawl an ei ṭi lai i ngakchia tete nih khan an zohkhenh hna lai” (Isaiah 11:6) tiin kan hmuh fawn.\nSihmahsehlaw, zumtu Khrihfa a si mi hna nih kan theih, kan hngalh hnga ding mi cu “a ho hnu dah kan zulh” ti hi a si. Bawipa nih ka sinah ra u; ka nawl i cawn u tiin a kan ti mi hna hi zeidah an si ti kan thieh a herh hrimhrim mi a si.\nBawipa hnu kan zulh a si ah cun Bawipa nih a intuar mi hna kan intuar thiam ve ding le kan cohlaan thiam ve ding a si.\nTuchan zongah canghngia bantuk a si mi tukforhnak phuntling lak ah a um i a nung mi kan si. Fawi le bai tein thil ti khawh duh nak, thil cohlan duhnak lungthin nih a kan tei tuk. Tak sa lei mit lawng in kan nun a si ah cun thlarau lei he aa pehtlai mi thil kal ning hna cu kan hmu kho hrim lai lo.\nThlarau lei in a kan cawnpiak tu thil vialte hna cu nunnemnak lei le toidornak lei ah a kan hruai tu an si caah Bawipa nih a kan cawnpiak mi thlarau lei nun zia thiam hna u sih.\nVawlei thil sining ah vawlei ral a tu lio mi hna nih taksa thih lo in raltuknak ah teinak hmuh dingin i zuam a si. Sihmanhsehlaw, thlarau lei thil kal ningah Bawipa nun zia, intuar thiam nak le toidornak, nunnemnak le dawtnak lam zulh in Bawipa zulh mi lam zulh khawh i zuam cio hna u sih. Nan dihlak cungah Bawipa nih thluachuah in pe ko hna seh.


SAYA SANG HRE LE KNU 5TH BRIGADE LUTLAI PADO MAHN MAHN BIA AN I RUAH MI – The Chinlung Post\nMay 30, 2021 admin Chin 0\nKNU 5th Brigade Lutlai Pado Mahn Mahn he biaruahnak kan ngei mi chung in a biachim mi cheukhat nih khua a ka ruah ter ngai mi: Pakhatnak. Tlangcung hriamtlai phu cheukhat pawl khi ralkap uknak hi a hram in bongh in tuk hi an rak i tim hrim lo. Pahnihna. Tulio Gen-Z bantuk in ralkap uknak a hram in bongh i doh a duh mi phu paoh he cun rian kan tuan tti kho ko.


Mongtu um loin motor a service cang lai, cuan man pek asi lai loh – Mizo World News\nMongtu um loin motor a service cang lai, cuan man pek asi lai loh\nVawlei cung thiamnak hi a sang chin lengmang ko, vanlong zong mongtu um loin a zuang te lai. America ram Ohio State, Columbus khuapi ah tuthla December 10 in mongtu um lomi Motor/Van a Service cang lai.\nHe motor hi a lian loh, Passenger thutnak zong pali lawng a um. Nazi 1 ah mile 25 hrong cak in a tli lai. Ttum duh tikah mah le ttum duhnak Bus station ah hmeh ding asi lai. Man cawi a um lai loh. Motor siamtu Company cu May Mobility Company an si.\nMay Mobility Company nihhin Ohio State lawngah tuah timh loin Ohio State hi van zoh chin ta duak nak asi tiin a chim. A tlamtlin ahcun United State of America ram pumpi ah kan service lai tiah a chim chap. Ref: Engadget\nLaimi tampi umnak Australia, Victoria state ah Bank an rok lio CCTV Record\nRulpi palik sakhan ah a lut i palik pawl cuk a timh hna\nHEMITE PAHNIH VANGIN AGENCIES TEN THUBUAI AN NEI DAWN\nRUK RUK TUM AN MAN CHU HREM LOVIN A THIL RUK TUM ANG CHU A LEISAK LAW LAW


US Hluttaw ah buainak chuahpimi Trump tanhtu pakhat cu kum 5 thong an thlak | The Chin Express\nUS Hluttaw ah buainak chuahpimi Trump tanhtu pakhat cu kum 5 thong an thlak\nUS President hlun Donald Trump ṭanhtu pawl nih ‘2020 Thimnak ah mee nan fir…Trump a sung lo…” tiin 2021 January 6 ah US Hluttaw (Capitol) ah buainak an chuahpi i minung 5 nunnak a liam.\nMah lio ah aa tel vemi Trump ṭanhtu pakhat (Florida state in Washington DC ah a rami pa) cu tuni ah biaceihzung nih kum 5 leng (thla 63) bak thong a thlak – Trump a ṭanhmi cu a phu lo ngai.\n2020 Thimnnak ah Trump a sunghmi le Biden nih a teimi cu fehter dingin 2021 January 6 ah US Hluttaw ah MP/Congressmen/women pawl meṭing an tuah. Mah ni ahcun Trump nih Washington DC ah a ṭanhtu pawl sandah a piahpi hna i bia zong a chim. “Mee an fir, kan kham hna a herh…” ati. Bia a chim dih cangka in a ṭanhtu thong tampi cu Hluttaw ah an va kal i Trump sungh fehter kho lo dingin an va buai hnawh hna i minung 5 nunnak a liam. Hluttaw meting zong pehzulh kho loin palai vialte thinphang thlalau in an zaam dih — mah ruangah Trump cu buainak chuahtertu asi tiin Facebook, Twitter le Youtube nih an kham i atutiang online ah a lang kho ti lo.\nBuainak ah aa telmi Trump ṭanhtu thong tampi lakah a zaza cu taza an cuai cang hna i 150 leng nih ‘kan palh ko’ tiin an i cohlan. A palh aa cohlangmi 150 leng chung ahcun tutan Florida pa hi atutiang ah caan saubik thong an thlakmi asi.\nUS District Biaceihtu Tanya S. Chutkan nih, “Buaibainak in cozah pawnchuah timh, tluang tein uknak i pek khawh lo dingin kham timh le palik pawl tukvelh a hmangmi cu fak piin hma lak an si timi hi mipi nih an i fian a herh,” tiah kum 5 thongthlak dingin bia a khiahnak aruang cu a chim.\nKum 5 thong an thlakmi Trump ṭanhtu pa cu Florida state, Tampa khuami Robert Palmer, kum 54 asi.\n“Hluttaw (Capitol) nitlaklei inntual ah a pehpeh in palik pawl na kutke in na velh hna; dur le thingtan in palik na cheh hna, cun meithahnak gas in palik na kah hna, a dur in na cheh chap rih hna,” tiin taza an cuai i kum 5 thong an thlak hi si.\n“Minute tlawmpal hnu ah, meithahnak gas dur aa lak i avoi 2nk a cheh hna. Thir thluan zongin palik pawl a ṭhuat hna, fei bantukin a khawhnak hna. Palik pakhat nih a paw ah khairiat meithal kuan in a kah hnu ceo ah a ngol,” tiin tazacuaitu cozah sihni pawl nih an chim.\nTrump ṭanhtu Robert Palmer nih cun, “Kha tlukin kan buaimi le kan bia chiakha le bia dawhcah lomi vialte i in in palik nih an kan khammi kha ka thangṭhat tuk hna, an ral ṭha tuk hringhran.\n“Kha bantuk mi buai lakah kai tel vemi cu ka ningzak tuk hringhran. Ka ning zaktuk hringhran,” tiah aa ngaichihnak kong a chim.\nPrevious articleTedim pengah CNF le ZRA an i kap, tiin VOA nih a ṭial\nNext articleRamleng Senthang upa nih hitin CDF-Hakha le CDF-Senthang kong cathanh an chuah


Malaysia CRC Lei In Thawng Fianternak – Chin World News Evening\nMalaysia CRC Lei In Thawng Fianternak\nMarch 8, 2019 Salai Van Chin News\nChin Human Rights Organization (CHRO), Australia Chin Federation (ACF) le Independent Chin Communities Malaysia (ICC) Nih UNHCR le Australia High Commission Malaysia Tonnak\n[Hi tonnak ah, CRC in Coordinator Dawt Ceu Bik le Embassy In-charge Salai Ceumi an i tel kho;]\n1. Australia Senator Dean Smith hruainak in Chin Human Rights Organization (CHRO), Australia Chin Federation (ACF) le Independent Chin Communities Malaysia (ICC) Nih UNHCR le Australia High Commissioner Malaysia hna cu 2019 March 1 (Cawn Ninga Ni) ah Malaysia khualipi an zung cio ah tonak kan ngei hna.\n2. Chin upa hna nih UNHCR le Australia High Commission chung in kan ton khawhmi hna cu a tanglei bantuk in an si;\na. Mr. Thomas Albrecht, Chief of Mission, United Nations High Commissioner for Refugees (UNHCR), Malaysia\nb. Mr. Michael Growder, Deputy High Commission, Australian High Commission, Malaysia\n3. A tutan ah CHRO, ACF le ICC hna nih UNHCR le Australia riantuantu upa tonak ah a biapi in thil a tanglei bantukin an hal;\no Kawlram ah Chin ramkulh ah hmun cheukhat ah ralthawhnak, nuhrin covo le phung buarnak, a hramhram in kan Chinmi cung ah serhsat/zawmhtaih a um cuahmah ko lio ah UNHCR nih Chin miphun ralzaam sinak le humhimnak pek tilo ding le cucu pumpak konglam kherhhlai (interview) tuah in Card chuh cuahmah mi hi ngol ding. o Chin ralzaam pawl humhimnak ca ding ah policy tha tein zohfel thannak ding ah le a herh ahcun, aphan tharmi pawl UNHCR card thar chuah piak than ding, cun Asylum Card in a ummi pawl an card caan sauhter chap ding le chuhciami Chin ralzam pawl kha an card pek than ding\no Chin ralzaam pawl an tlaihmi hna, a bik in Immigration (Lah-wah-kah) thong ah a ummi pawl va bawmh chanh ding. Cun, hramhram in Kawlram ah kuat le tlunter mi pawl hi hrial khawhnak ding ah caan tawi humhimnak pek in bawmh ding. o Ralzam sinak card a ngeicia cangmi kha a si khawhnak ram thumnak paoh ah kuat piak (kalter) khawh ding in zuampiaknak ngaih ding\no Chin ralzaam hngakchia he khua a sami chungkhar pawl hi a hlei in Australia lei ah lanh khawhnak ding in tawlrel piak ding. A kan laknak ding Australia cozah sin ah hal piak ding. o Min aa khatmi pawl siseh, a dangdang a diklomi kong rak chim ruang (Fraudulence case) ah caan saupi hngak in ramthumnak kal a hngakmi pawl kongkau ruah piak than ding\no Konglam a diklomi chim ruang ah RST/DSU nih case an hrenmi hna kha a thiang cang timi ca an pek mi hna paoh paoh an case hren ti lo ding o Chungkhar khat si ko bu ah Case then ruang ah ramhnihnak ah a tang rihmi pawl kha chungkhar umnak ram thumnak ah kalter in an chungkhar he tonthannak tuah piak ding\nAsylum Card aa tlaihmi caah:\no Asylum card aa tlaih i RSD interview phit hnu ah card/catlap chuh cia mi pawl kha atu lio kan Chinram a ningcang rih lo deuhnak kong zoh in humhimnak pek than ding o UN nih an kan phihnak hi zohfel thannak a phih a chuah hlan lo tiang UN card chuh hi ngol piak ding le\no RSD interview (Ralzaam sinak ah aa tlak, tlak lo timi konglam halnak) hi a tu nan tuah cuahmah lio mi hi nan kan dir piaknak lai. Phung remh than ding in zohfel thannak a dih dongh hnu lawng ah RSD interview tuah ding. o Malaysia le India a ummi Chin ralzaam paohpaoh Reject nan tuah i card nan chuh cia mi hna zong an sining zoh piak than dih ding\nFor Registration; (Minthar ipeknak caah)\no Hngakchia/nau chuakthar pawl min lak i ralzaam card pek ding, cun an nu le pa file ah khumh piak ve ding, cun community chungtel thar min pawl UNHCR nih cohlan piak than i himhimnak a thar in pek ding For Protection; (Humhimnak caah)\no Chin ralzaam tlaih a tong i Thonginn/Khemh chung ah a ummi pawl a hramhram in Kawlram ah kuat piak lo ding in bawmh ding o Chin ralzaam chung in hngakchia tampi Malaysia Cozah sianginn ah kai khawh a si lo caah Ralzaam nih tuahmi fimcawnnak lawng ah a kai kho mi pawl kha dongcat lo in bawmhnak pek ding\n4. Hi tonnak ah UNHCR le Australia High Commission tonbiaruahnak ah biatha le biathlum in lehnak an kan tuah. A bik in, UNHCR Chief Thomas nih a cunglei halmi chung in a biapi bikmi thil hmasabik chiah in kan tawlrel thluahmah ko. A hlei khun in, humhimnak dongh “cessation” timi biafang hman tilo ding le, Option thimmi kong ah thinphan awk a um tilonak a si. UNHCR nih policy review tuah cuahmah a si ruang ah a cunglei halmi vialte hi duhsah in tlamtlinter ding in timlamh cuahmah lio a si. UNHCR nih phung (policy) remh than kawhnak ding caah Ramchung sining belte pehzulh in nan kan pek a hau tiah UNHCR lubik le RSD department head nih an chim.\n5. Atutan Chin upa le UNHCR siseh, Austrslian High Commission tonnak cu a hlawh a tling ngaimi tonnak a si tiah kan ruah.. Independent Chin Communities Malaysia\nNote: Acung lei I kan tial mi le langhter mi hi zoh le tuak ah cun thatnak lam lei ah atu tiang cu apanh mi thil asi. Cu caah hi ban tuk thil ah lungrethei le thabatnak zoh lo bu tein an kan tan pi I aken kip ramdang ah akan kal piak tu CHRO riantuan tu nan cung ah le, Australia lei in kan ule asi mi Pu Renny Ceu le Pastor Ca Lian Thang le Australia Senator Dean Smith le adang dang akan bawm chan I a kan dirkamh peng tu nan dih lak, nan chawva dih in siseh, lungretheihnak le batnak in a tong ko nain akan bawm tu nan mah thawng in Lam thatnak lei hi kan panhnak asi ban tuk in nan cung ah Malaysia le India aum mi Chin Ralzaam nih kan ilawm tuk hring hran ti mi le Pathian nih alet in thlua inchuah hna seh law lam in hruai chin ko hna seh.\nLung lawmhnak tam pi he Nan rian tuanti hawi,\nSalai Lungthli Tum: Kan Laipaih Phunglam (Rules) Hi Cu Zer Le Firkhut Bak In Teinak Hmuh Khawh Si\nRung Lian Ceu Kha A Sung Lo Timi A Fiangtuk, Al Bik Lian Zaathang


India Nih An Serchuah Mi COVID-19 Runven Nak Sii Cu Minung Cung Ah A Voikhat Nak An Hneksak Cang – Chin 11 News\nIndia Nih An Serchuah Mi COVID-19 Runven Nak Sii Cu Minung Cung Ah A Voikhat Nak An Hneksak Cang\nIndia ram ah sii ai lei thiamsang hna nih Coronavirus runven nak sii an serchuah mi pakhat cu a voikhat nak bik minung cung ah hnesak nak an tuah cang. Hi sii an serchuah mi hi a min ah Covaxin tiah an sak i Covid-19 in a zaw mi hna cung ah hneksak nak an tuah hi a si tiah New Delhi ah a um mi AIIMS siizung nih nizan (Friday) ah khan hneksak nak kan tuah tiah thawng an thanh hi a si.\nVawlei cung ah Coronavirus runven nak sii an serchuah mi tampi hna lakah India nih an serchuah mi Covaxin zong hi hnabeisei ngai mi pakhat a si ve. Cun India ram chung sii ai thiamsang hna nih Covaxin an hneksak nak hi hmun 12 ah a si i cu chung ah siizung ngan bak a si mi AIIMS zong hi ai tel ve mi a si.\nCun Covaxin sii hi an zumh ngai mi zong a si caah hneksak nak an tuah mi hi tlamtling a si ah cun vawlei cung hmun kip ah man fawitein zuar ding zong ah hnatlak nak an tuah cio cang hna. Vawlei cung ah milu tambik nak ram i pahnih nak asi mi India ram chung ah hin Covid-19 positive an hmuh cang mi hna hi 1.3 billion hrawng an si cang hna.\nCun suimilam 24 chung ah Covid-19 in a thi mi hi 757 an si hna i nihin tiang ah 31,358 an thi cang hna tiah an langhter. Cun India ram hi nihin ah cun Covid-19 a karh bik nak ram Top-3 ah ai tel cang.


CACC Nih ‘Lai Book of The Year Award 2019’ A Tuah Lai – THE CHINLAND POST\nCACC Nih ‘Lai Book of The Year Award 2019’ A Tuah Lai\nSalai Elvis| 2019 July 22| Chin Association for Christian Communication (CACC) nih 2019 kum January in December thla tiang kumkhat chung Lai ca in chuahmi chungah a thabik timi ‘Lai Book of The Year Award 2019’ laksawng peknak a tuah lai tiah kan theih.\n2018 chung ah Laica in cauk a chuakmi lakah a tha bik thimnak le laksawng peknak tuah a si cangnak kong, cu chungah ramleng lei chuahmi cauk tiang huap khawh lo pin ah le hmuh khawh dih a si lo caah 2019 (tukum) cu Laimi vialte cauk chuahmi chungin zoh khawh kan i zuam lai, cucaah nan umnak ram cio in siseh, nan chuahmi cauk vialte Hard Copy nan rak chuahpi cionak lai kan in sawm hna tiah CACC nih thawngthanhnak a tuah.\nKan sin ah a phan lomi cauk cu zohfel khawh a si lai lo caah thim lo tikah CACC mawhphorh lo ding kong, Cauk a chuahmi vialte nih CACC cauk dawr ah zuarpiak khawh a sinak kong zong a thanh chih.\n“A biapi ngaimi hi bantuk in Laimi nih kan tuah bal lo mi, Laimi chung in Catialtu hna thazaang peknak le kan in lomhpi hna, thazaang kan in pek ko hna hih! Ti saduhthahnak le Mino tampi nih Cauk tam piin tial hna seh law chuah hna seh, Cauk a chuak mi chungin sunhlawih theng lomi zong kan in sunhlawih pi ko hna ti saduhthahnak he a tubantuk in kan tuah hi a si” tiah CACC Literature and Publication Department Secretary Pastor Lai Cung nih TCP ah a chim.\nHi Award peknak cu 2020 kum Kalaymyo CBA tuah dingmi CACC BM, Meeting March thla dongh lei pek an si te lai.\n“Cauk an chuahpi mi chungin a thabik timi Uk khat lawng Committee nih thim a si te lai, laksawng cu Roca le tangka a si lai i, tangka fang tu cu zeizat a si lai biakhiahnak tuah a si rih lo. Hi Award peknak cu hmaikum zong ah pehzulh in tuah kan i tim” tiah a cunglei upa nih a chimchap.\nLai cauk thabik tiah rikhiahmi le an tumtah ning cu; kum khatchung January 1 -December 31 kar a chuakmi a si lai, Cauk hrilhfiah: Non Periodicals) le Commercials, Fakthanh aa tel lai lo, cahmai 49 cung a si lai, Lehmi cauk aa tel lai lo, Cauk phunthen lo in zapi nih an uar bik mi le a tha bik mi cauk a si lai, Catial tu nih a mah cauk thimfung a thla kho lai lo, Uk 10 in a cunglei nam mi a si lai.\nAtu bantuk in 2018 ‘Lai Book of The Year Award’ laksawng cu Salai Ni Peng Ling nih tial mi ‘Hlawhtlinnak le Thinlungput’ timi cauk nih a hmuh tiah kan theih.\nPrevious Hakha Khuachung Ah Phungninglo Zuu Zuar Siin Sing 70 Leng Man An Tlaih Hna\nNext Chinmi Nih Pawcawmning Kan Thlen Ahcun Isreal Kan Tei Lai


Kan Hawinu “SuiSui” te Inn A hrang an ti Caah Kan Hawikom (4) nih theih duh ah Kan va Riak i Kan Thilton mi hi rak rel ve Na Ruahnak Lengpi a Si Lai – CHINLAND TODAY NEWS\nKanmah hawikom lak ah hin nungak pakhat a um ve i “Suisui” a si i a nih hi kan sin ah hin tlangval bantuk bak in ai kom ve mi a si i kanmah zong nih nungak bantuk hmanh ah kan ruat ti lo i pa bantuk in kan zoh deuh vemi a si cang . Sui Sui te inn hi kan khua ah cun inn hriangkawng bik ah a um mi a si i anmah he ai neih bikmi inn hmanh hi ke in minutes 10 hrawng kal a hau .\nSui sui te inn pawng ah hin thingkung lian pipi an um hna i an inn hi thawngpang a dai i um a nuam kan ti caah kan hawikom rual hin sunday pumh dih poah ah cun kan i tong tawn hna i nuam ngai in can kan hmang tawn hna . Zingkhat cu ka thawh hlan zing sml 6:30am hrawng ah cun ka hawipa “Kawi Thawng” nih cun ka it nak hram ah cun ‘tho zawk’ tho zwk ti in a van ka thangh i “zeihme mi thawh hlan hlan ah cun ” ka van ti cun Sui Sui te innpawng ah ai awk mi an um a ti i chimh nolh ka hau ti lo a ran nak cun ka itnak cun ka tho i ka hawipa mithmai ka zoh cun a ka hlen lo ti cu fiang tein kam hmuh khawh .\nA rannak cun hmaizong phiah lo in ka cycle tawh cu ka lak i ka zul ka ti i leng ah cun kan kuat i kan innhmai ah cun kan hawile pa zong an rak um diam cang i kan pa 4 cun Sui sui te inn lei ah cun a ran nak in kan tli colh ve . Sui sui te inn kan va phak cun kan ruahnak in minung an rak tam rih lo i , khuabawi tlang le mithi chungkhar an rak hngak hna i a hohmanh nih a ruak cu an rak tong ngam rih lo . Tlawmpal a rauh ah mithi chungkhar le khuabawi tlang pawl cun an rak phan ve i a ruak cu an lak i an kalpi .\nMipi zong cu an lawi dih cang hna nain kan nih hawikomm rual cu kan hawinu Sui sui cu kan van thutpi rih ta i kan thiam tawk cun kan hnemh . Sui Sui a mithmai zoh tik ah a thir in a thir i a tih timi cu chim haulo in a muisam nih a langhter. Sui Sui pa cu innchung ah cun a rak lut i “Kawi Cung” ai awh nak hri hi na duh maw ” a ka ti i ka bialeh hmanh hngak lo cun an inncung lei ah hri cu a hei hlonh diam .\nSui sui nih cun tuzan cu nan zaten rak kan leng hrimhrim u mu a kan ti ta i kan lawi ve . Azan cu a hohmanh Suisui zong cu a rak lengmi kan um hlei lo . A thaizing cu sunday a si i voidang tawn bantuk cun Suisui te inn ah cun kan hawikom rual cu kan i tong than hna i Suisui cu nizan i kan va len lo mi ruang ah si lai , a hohmanh mithmai tha zong a rak kan pe duh lo . “zan ah rak leng u ti ko mi , hohmanh nan ra lo nan sual tuk zan ah le ai awh nak hram ah khin thawngpang a um peng fawn ” a ti i a kan zai hnawh chih .Ahohmanh nih a bia cu kan zumh piak duhlo i lih ah kan ruah i a mah tu cu attang tuk ve i a tah lo lawng hi a si , Wai wai kan i ken mi cu a kan chumh piak i kan hawikom rual cu kan ei hna .\nWai wai kan ei khawh cun Suisui a nulepa cu pumhnak in an rak lawi ve i , “Aw nan hawikom rual nan rak tling manh ti nan um cu a tha tuk na pa te nih hin khika nizan ai awh nak thing kha a theuh kho lo i amah lawng cun , nan mah tu nih nan um lio ah nan hei theuh piak lawlaw a hau ko ” a kan ti i kan 4 cun nizan i pa pakhat ai awh nak thingkung cu kan va hau i kan va theuh piak dih . Cuhnu tlawmpal ah cun kan hawirual cu kan innlei cio ah kan lawi ve colh hna . A thaizing cu ka riantuan lawipah ah Suisui te innlei ah cun ka rak pial pah than i an inn cu tawh lianpi in a rak i hrenh dih i ka lau ngai , Suisui cu ka hei phone i ka pi le inn ah kan um tiah a van ka chimh .\nNizan kha suisui le a nu cu aiawk mi pa kha fiang tuk in an hmuh caah an tih tuk i a pi le innlei tu ah an rak riak i a pa lawng an inn ah a rak riah kha a rak si . Zanriah eikhim cun Suisui a pi le inn ah cun kan hawikom rual cu kan va kal ve i kan va leng ve hna . Suisui nulepa zong cu an um ve i “Ka pa ziah inn lei ah na riak ti la lo maw ” tiah suisui pa cu ka hal i suisui nih cun ” mah kong cu hme kan chimh duh hna cu a ti i kan zate cun kan i zoh i kan lau ngai .”Ziah nan inn cu a hrang manh colh le maw ” tiah kan hawipa Van van nih cun a van ti hna .\nSuisui pa nih cun lakphak a din pah cun hi ti hin an inn a mah lawng a riah zan i a thilton mi cu a kan chimh . “Nizan ah khan nan hawinu suisui le na nu hi an ningti deuh caah a pi le inn ah hin an rak riak i kei tu cu milai patling pi innchuah tak i mi inn va riah ve cu tiah thlachiat ka ruat i keimah lawng inn ah cun ka riak. Hika hin zanriahb kan ei hna i zanlei sml6 hrawng ah kan inn ah cun va riak dingin kai thawh . Kan inn ka phak lai te ah cun kan innchung ah cun buhbel tlak thawng ka theih i zei pipa ah ka ruat lemlo kan chizawh a rawltam i buhbel a tlak i a si lai tiah ka hei ruah men ko .\nInn chung ka va luh cun tuanglai ah buhbel a rak tlak len lai cu ka ruat nain kutka ka van hun cu zei buhbel hmanh a rak tla lo i kan buhbel cu kan chiah ning tein a rak um dih ko i amak ka ti ngai ningtih nak cang zong ka thei rih lemlo . Voksa ka cawkmi cu ih hlan chung van i car ta ning ka ti i ka voksa cu ka can i meipung ah ka car pah . Ka duhtawk ka car hnu cun ka mitku it ning ka ti i ka ih nak lei ah cun ka kal i itkhun ah keimah lawng cu ka it . Ka it pah cun kan mithi kong cu ka ruat i , ka ruahnak he kan i komh cuhamah lio ah cun kan inn kutka cu a van kingh thluahmah i ziahhme zantlai hnu ah ka chung le maw an rak kir than hnga tiah ka tho i kutka cu ka va on .\nKutka ka on cun a hohmanh an rak um lo i a mak ka ti ngai i ka khuaruah a har pah ve cang . it than ko ne ning ka ti i ka itnak lei ah cun ka va kal than i ka itkhun cung ah cun ka it than . Ka van i hngilh pah ka ti ah cun ka it nak cunglei i canpheou lamh thawng nih cun a van ka thangh than i nazi ka zoh cu 12:30am bak a rak si manh cang .Zeithawng hme si ka ti i ka lu ka van tun deuh cun , canpheuo cung cun minung a tli mi bantuk khin a lamh thawng cu a rang thluahmah i kan inn cunglei ah hin bawlung chuih hna sehlaw cuko cu a lo cang a rang deudeuh .\nKai tuar ve ti lo i pasal ka si lo maw ka ti i ka datmei cu kai lak i leng ah ka chuak i kan inn cu ka hel kual i cuti kan inn ka hel kual lio ah cun ka hnulei cun a ka zul ve mi pakhat a um ti ka theih . Ka hnulei ah kai her i hohmanh ka hmu hna lo , a can ah ka hnakhaw hram ah thawchuah thawng bantuk ka theih i ka chunglei khuasik a chuak i tihnak in ka khat . leng ah cun sauzong um duh ti lo cun inn chung lei ah ka lut than i ka itnak ah cun ka tli colh . Ka it ka ti i tlawmpal kai hngilh la ka van ti ah cun kan coka lei cun thilkang rim a hung nam thluahmah i a ran nak in ka tho i coka lei ah cun ka tli .\nKhuaruah har a si mi cu ka itlai ah tha tein ka voksa car mi ka fim ta ko mi meipung chung ah cun a rak i peih dih i a rak kaang thluahmah . Meipung hi ka it lai ah ti in tha tein ka hmih ta mi a si fawn , voksa cu cunglei in tla seh law a fathul he tla ding a si fawn a fathul cu tha tein ai bat fawn ko a voksa lawng mei i ai peih cu a mak ka ti i tihnak in ka khat ve cang . ka voksa cu a ran nak in coka bizu chung ah ka fim ta i ka itnak khaan lei ah ka tli colh i ka Bible kai lak i ka keu i ka hmuhnak zawn poah ka rel i cuticun thlacampah in ka taang ah bible beh pah cun ka um .\ncupin cu thawngpang ka thei tilo nain zankhuadei i hngilh tilo cun ka tleivar lawlaw . Zinglei sml 6 hrawng cun khua a ceu i a ran nak in hika na pi le inn ah hin ka rak ra colh ve ” tiah a kan chimh cun kan hawikom rual nih cun biatak tein achim mi cu kan rak ngai . Suisui pa a biachim dih bak cun kan hawilak i pakhat a si mi “Pa Ceu” nih cun tuzan ah kan pa 4 in kan va riak ve tuah lai cu a ti i , a hau lo cuh ka ti colh . Asinain kan hawile pahnih nih cun aw va riak ve rengreng hna u sih an ti chih ve caah , keizong nih kan hawile lak ah ralchia cem ti cu ka duh ve lo caah riah nan ti peng a si le riah hna ding a sin ko ka ti ve hna .\nTlawmpal kan thu i zan nazi 10 a tlin cun kan riahnak ding Suisui te innlei ah cun kan hawikom 4 ning cun kan in thawh hna . Umhar phen ah kan ti i ‘Phe'(Playing card) kan i ken pah i Suisui te inn tuanglai bak ah cun itnak kan tuah i itnak cung ah cun phe cu kan i kah pah hna . Kan duhtawk kan i kah khawh hnu ah cun i hngilh hna u sih kan ti i mei kan hmih i i hngilh cu kan i tim . Minutes 25 hrawng kan van it i hngilh kan i timh bak ah cun kan hawipa Pa Ceu nih cun Kawi cung tho zawk hih “Kawi siang” a um ning hman lo hi a ti i ka van zoh cu a mah tein a kut pahnih in a hrom ai rek chih i a thaw a chuah kho lo ti cu a fiang .\nKan pathum cun kan hawipa Kawi siang kut cu kan tlaih i kan samh chih kan thlan zong chuak dih in kan tlaih hnu ah a kut cu kan samh khawh . Hitluk in kan hawipa kawi siang a thazang a thawn hi kan thei bal lo . Pa Ceu cu a ran nak in Suisui te itnak lei ah cun a va tli i Bible cu a va lak i Kawi siang attang cung ah cun a chiah i duhsah tein kawisiang zong cu a van tha ve . Cu tlawmpal ah cun suisui te itnak khaan chung lei ah cun minung thawchuah thawng cu thang nawnpi in kan theih i a ran nak in kan va lut i kan zoh i zeihmanh kan hmu lo .\nAn itnak le itkhun tang vialte kan bih nain zeihmanh kan hmuh lo . Cuvial ah cun kan itnak innpi lei cun thawngpang kan theih than i a rannak in kan va tli than .Tuanglai i kan it nak puan kan phah mi cu a rak i bil dih i tha tein thutden cung ah a rak um dih . kan 4 cun kan i zoh hna i kan lau tuk cio tihnak in kan khat cang , a ho dah na si na ngamh ah cun rak chuak ka ti i ka au len nain zei thawngpang hmanh nih a kan let lo . Cuvial ah cun kan hawipa kawisiang a hngawng cu ka zoh i hri reh mi bantuk bak khin ai ngel dih . Cunglei in thawngpang kan theih i kan van kan cau i kan zoh cun minung keneh bantuk cu ceiling cung ah cun a um thluahmah i minung kal thawng bantuk cu kan theih thluahmah fawn .\nTihnak in kan khat i tlawmpal ah lenglei cun minung thawchuah thawng bantuk cu thang nawn in kan theih than i kan phone mei kan ceu i a ran nak in lenglei ah cun kan va chuak nain zeimhanh kan hmu fawn lo . Arannak in innchung lei ah kan rak lut than i kan tuang lai ah cun thisen lawngte a rak um kan khuaruah a har tuk cang .Ka kut in thisen cu ka tongh i ka hnimh cu thisen hring rim bak a nam ko . Thisen cu tuanglai ah cun ai tlai i coka lei ah a kal i thisen cu kan zulh i an coka kutka lenglei chuahnak hram ah a dong i lenglei kan va chuak i thisen cu ai tlai thluahmah .\nThisen cu kan zulh thluahmah ve i pakhat pa ai awh nak lei ah kan kal thluahmah ti hrim kan rak i thei lo , thisen ai tlai mi cu a dong i kan dir i pakhat pa aiawh nak hram bak thing kan hau nak zawn bak cu a rak si . Thisen cu cunglei in a dor tete in a rak tla thluahmah i cunglei cu tih bu te cun kan zoh i thingkung cung ah suisui te chizawh a rak i thlai i a pawpi leng ah a chuak i thisen a rak zut thluahmah mi a rak si . Culio ah cun ruahlopin ka thinlung ah a rak lang i “khawi hri kha ” ka ti i suisui te innlei ah cun ka tli colh ka hnulei cun ka hawile nih cun an ka dawi colh ve i suisuipa nih an inncung lei i pakhat pa aiawh nak hri cu ka va lak .\nMei kau zawk u ka ti i an kau i hri cu zinan kan toih i kan khangh , culio ah cun suisui te itnak khan lei cun minung tah thawng bantuk kan theih i inncung lei zong in minung tlik thawng bantuk cu kan theih thluahmah , an inn cu mi pakhat nih hin hel seh law a thawchuah thawng bantuk cu kan theih thluahmah i a rapthlak taktak minung fa nih tuarkhawh ding phun cu a si lo kan ning tih ning cu chim awk thalo a si . Hri cu mei cun kan khangh thluahmah i thli zong a hrang thluahmah ve . duhsah in hrin cu ciamdih in a kaang i thawngpang zong cu a dai ve .\ncuvial cun kan hawipa Kawisiang nih cun muithla kan tei cang a ti i a mak tuk mi cu a hngawng i hri neh vialte kha a lo dih ve colh .Nazi kan zoh i zinglei sml 4 bak a si cang , a thar in kan itnak cu kan phah than i kan it i nazi 7 hrawng cun suisui te chung khar cu kanmah ruah deuh ah an rak ra i an rak lut ve . Zan ah zeidah nan ton ti a kan hal ah cun zeihmanh kan tonglo tiah kan chim lai kan ti bantuk cun zeidah nan ton an kan ti zong ah zeihmanh kan tong lo ti cun kan leh hna . An chizawh kha ti i a thih belte kha an ruah a rem lo i sahngar kan put ve tawp , an muihmai ah cun zan ah pakhat khat an tong ti cu an kan theih ti cu a lang nain an kan hal lem ve tilo . Cuhnu cun zanthum tiang kan riahpi ve lawlaw hna i thawngpang theihding a um tilo hnu cun kan mah le inn cio ah kan rika ve than hna .\nNote : hi kong hi a taktak in tonmi a si i khuamin le minung min cu langhter a remlo caah min dang tu in kan phuah chom mi a si .\nMitthli Amah tein a Tla Kho Ee : Pi Suh Kyi le dr. Sa Sa Ca an I Kuatnak A relmi Cu A tap lomi An Um Lo (Ka Sia na herhtuk rak rel ve Ko)


US President Thimnak Thawngpang Thar! A Tha Lawlaw! – Chin 11 News\nUS President Thimnak Thawngpang Thar! A Tha Lawlaw!\nUS Preesident thimnkak thawngpang le US Election kong theih hmasa ding pawl tiah tlamtling nawn tein MC Biklian nih a van tialmi si a tling in a tha kho taktak!\n1. State kip nih an mah State chungah Republican Trump lei maw, Democratic Biden lei maw an tei tinak phuannak( Certification) an tuah hnu lawngah final results an kuat te lai. 2. Election kongah buaibainak a um tha’n ah cun US Supreme Court nih biachahnak a tuah khawh tha’n lai.\n3. Election Results dihlak hi 8 December ah dih fel cikcek hnu ah Federal GSA ah pek dih ding asi. 4. 14 December,2020 ah States kip i, Electoral College Votes tlingmi vialte kha US President tangi ummi General Services Administration ( GSA) ah Report nak tuah dih ding asi.\n5. US Election kong he pehtlaih in buaibainak a um sual ah cun,US Congress ah le US Supreme Court sang bik nih biachahnak an tuah khuah lai. 6. 5January, 2020 ah Senators-2 Georgia State in thim ding an si. 7. 20 January,2020 ah US President thar lakluh nak tuah ding asi.\nMedia ( Fox, CNN, ABC, AP) pawl nih an tuak chawm( Projected)an tuahmi ah Biden nih 306❌le Trump nih 232✔an hmuh te lai ti’ah an ti. BIDEN. – 228. 🇺🇸TRUMP. – 232 ( Georgia- 16 244. ✔ 232 ✔Hi hi tu lio Trump le Biden te dirhmun an si.\nHouse Representatives;- Democratic- 222✔. Republican- 205✔ Senator’s ;- Democratic-48.✔ Republican- 50✔ January 5,2020 ah Georgia State ah Senators-2 an thim hna lai.: US President Election cu States-5 ah an rel lio pi asi i, Georgia State ah cun Biden nih 12670 hlei in teinak a hmuh ti’ah Georgia Secretary of State Brad Raffensperger nih phuannak ( Certi fy) an tuah cang ca’ah Biden nih EC Vote -16 hi hmuh chap dawh asi.\nWhitehouse Press Secretary Kayleigh Mc Enany nih cun, Trump nih Concess hi pek a timh lo hrim hrim i, President in thlennak kong zongah GSA nih zeihmanh timhlamhnak a um rih loh ti’ah Press Meet ah a chim.( hmaizarh lei ah peh tha’n te lai.) Catialtu: MC Biklian


Thlacam In Bawm Cio Hna Usih : Nizaan Ah An Tlaih Mi Grace Hi A Pa Nih A Thih Tak Cang A Nu Tar Cang Cawm Dingin A Kal Tikah Sau Aum Manh Loh An Tlaih Mi Si – Buanchukcho\nNizaan ah tlaih a tong mi Kan Fa, kan farnute Grace hi a pa nih a thih tak cang. A nu (tar hmei) cawm dingin Yangon ah rianṭuan in a ratnak thla 4 hrawng lawng a si rih. Yangon ah unau chungkhat a ngei hna lo. A umnak Eh-cazin an cheknak ah a phone an chek i, an tlaih.\nYe-sa-khan in chanhchuah ding timhtuah a si ko nain a chanh kho lo caah Sih-caw-zi a phan. Lungre a thei, himdam tein a chuah zau khawh naklai thlacampiak cio hna u sih. Kan si khawh chung in bawmhchanh kan i zuam lai. Thlacam cahnak a si, kawl ca in let lo ding a si fawn lai. crd: saya thawng tha thang\nthawngpang dang relchap : Ralhrang Sin Ah Mipi Zuar Tawn Tu Khuabawi An Thah Ning A Fak Tuk Hringhran\nJune 16, 2021- Thanlyin-Kyauktan township i Assistant Education Officer U Aye Htun cu an khua in zinglei nazi 8 hrawngah Education Office i a va kal lio ah meithal in vawithum kah a si i,a hmun ah cop le cilh in a thi colh, tiah tualchung um mi nih an chim.\nU Aye Htun hi ralhrang pawl sin ah mipi a zuarthlai tawn tu a si i, CDM Cawng saya/ma pawl zong sianginn kai ding ah a fial zungzal tu a si. Cun, tuni 16, 6. 2021 zinglei nazi 9:30 hrawngah Hlaing Tharza veng no. (13) i khuabawi U Hla Oo zong a lu ah meithal ih kah ve a si. “Hlaing Tharza Town Hall, Pinlong bazar hmaiah a si. A hmasat ah cun a ho a si kan theih loh, a hnuah No. (13) khuabawi a si ti kan thei fang. Tu ahcun ralhrang pawl an rak phan cang i a thih kan zumh,” tiah Hlaing Tharza i thawngthanh tawn tu HTY Information lei nih an chim.


R.I.P : Thau Khuami Pi Bawi Hliang Sangau Sii-inn ah a nunnak liam – Onlinenungak\nR.I.P : Thau Khuami Pi Bawi Hliang Sangau Sii-inn ah a nunnak liam\nThau Khuami Pi Bawi Hliang Sangau Sii-inn ah a nunnak liam . Pi Bawi Hliang, kum 52, Thau khuami cu October 9, tuzing suimilam 4:00 hrawng ah Sangau Sii-inn ah Asthma zawtnak in a nunnak a liam.\nPi Bawi Hliang te chungkhar hi Sangau khua, Sangau-IV ah aa dor liomi an si. Pi Bawi Hliang ruak hi Thau khua ah tlunpi ding a si i, Sangau-IV YLA nih timhtuahnak an ngei lio. Credit : The Chin Post\nThawngpang dang relchap : Taze ah mipi vengtu ralkap nih ralhrang 18 an thah hna\nSagaing ramthen Taze peng Nabetci palek riahbuk in kiangkap khua hna ah ke in zohngiatnak a tuahmi ralhrang rual hna cu Taze People Comrade (TPC) nih Oct 8, tuni zanlei ah an kah hna i ralhrang lei a thimi an tam ngai tiah theih a si.\n“Ralhrang lei cu mining 20 an si. Hlei cung i a bu in an um lioah bomb kan puahhnawh hna i pahnih lawng an taang. Cu pahnih nih cun an kan kah le ve. Asinain kanmah lei hliamtuar kan um lo. Anmah lei 18 an thi” tiah TPC ralkap pakhat nih cun a chim.\nTaze peng hi ralhrang le mipi vengtu ralkap kahdohnak a fak ngainak hmun a si. Nifatin te kahdohnak a um peng. Mipi le mipi vengtu ralkap an lung aa rual caah atu tiang kahdohnak ah ralhrang lei an sung lengmang tiah Khet Thit Media nih a tial. Credit : The Chin Post


Laimi Nih Pathian Le Miphun Nak In Biapi Ah Kan Ruah Mi Pathum – Chin World News Evening\nLaimi Nih Pathian Le Miphun Nak In Biapi Ah Kan Ruah Mi Pathum\nJune 11, 2019 Salai Van Chin News\nLaimi Nih Pathian le Miphun Nakin Kan Biapitter Deuhmi Pathum\nLaimi nih biaknak ah fellowship silole kohhran in Pathian zumhnak le biaknak hrambunh a si. Cun, miphun ah community (organization) silole tthanchonak phu tbk in hawikomhnak le funtomnak tuah a si. Laimi tampi buutnak le funtomnak kan zoh tikah, buaibainak le tthenttheknak tampi a chuak. Hi kong pehtlai ah a ruang phunphun le tampi an um lai, sihmanhsehlaw pumpak hmunhtonmi pehtlai in muru bik an si ko tiah ruahmi pathum ka langhter lai.\n1) Hruaitu dirhmun – kan buaibainak le tthenttheknak pehtlai in pakhatnak bik a ruang cu ‘hruaitu dirhmun’ ngei in hruaitu duhnak hi a si. Zapi buutnak ah hruaitu dirhmun duh in a ummi minung hi an tam theng lai lo, nain an i-zuam ve i, a donghnak ahcun ttanhtu le dirpitu an ngei kho ve. Zapi buutnak ah hruaitu dirhmun a duh tukmi le ai cuh pengmi cu ‘theih le hngalh khawh’ an si ko. An hmurka cun ai thup men lai. nain ‘an tuahsernak nih a langhter peng lai’. Cu bantuk hruaitu dirhmun duhnak ngeimi minung hi ‘kohhran, fellowship le community’ tbk ah an um cio – a donghnak an chuahter khawhmi cu thlennak le tthanchonak silole buainak le tthennak hi an si. Nai telnak le umnak buu le phu chungah, hruaitu dirhmun a duh tukmi na van hngal colh kho hna maw?\n2) Khua – laihri tannak le chuahnak khua cu tlaihchan cio a si. Cun, khuami hna zong harnak le retheihnak zawn ah bawmhchanh le zohkhenh khawh a ttha i, khuami caah tthanchonak zong tampi tuah khawh cu a ttha. Sihmanhsehlaw, khuami sinak cherhchan in rianttuannak le hruainak ah dirpi ding si lo (politics bang nan ruahnak ai khah dah ti locun). Laimi lakah poi ngaimi bal cu ‘khuami’ in hmunkhat ah ttantti le dirtti tam ngai (rianttuannak le hruainak ah). Khuami van ti cun, miphun le Pathian cu kan philh colh. Khuami sinak cherhchan in hruaitu thim si, khuami sinak zohchih in kohhran (fellowship) dirh si i, khuami sinak hmang in community zong dirh a si.\n3) Pengtlang – miphun silole Pathian rianttuannak ah thathu ngaimi zong pengtlang rianttuannak, funtomnak le tthanchonak tbk ahcun felfai le teima bikmi an si tawn. Hruaitu thimnak ah siseh, minung dirkamhnak ah siseh, tthancho tuahnak ah siseh, kohhran dirhnak ah siseh – pengtlang hoih in tuahmi a tam. Miphun caah a khiar ngaimi zong pengtlang caah kan siang. Kanmah lei deuh minung hruainak, rianttuannak, cawlcanghnak le phu tbk ah ai tel vemi an um locun, thapek cu chim lo – kanmah i-tel ve duhnak lungthin a tlau. Cun, cawnpiaktu sawmnak, hlasatu sawmnak, bawmhnak tuahnak le tthanchonak tuahnak tbk caah, mah khua le pengtlang cio dirpi si tawn (hihi meeting ah a lang ngai tawn). Pumpak cio nih na ttanhning hoih cu nai hngalh ko lai? Pengtlang van ti cang cun, miphun le Pathian cu khoika um hmanh kan hngal kho ti lo.\nKan miphun chungah buaibainak le tthenttheknak a umter in, miphun huap in tthanchonak le funtomnak a kan ngeihter kho lotu hna hi, a cunglei langhtermi pathum hi an si. Biaknak ah siseh, miphun ah siseh – khua in kan i-tthen, pengtlang in kan i-then (capo van talh pah cun, Lai Paih hmanh ah khua le pengtlang in kan i-tthen eh). Langhtermi thil sining nih, a poi tukmi thil a fiantermi cu ‘a ttha le chia, a dik le palh’ timi kan tthen kho ti lo. Kum zabu 21 chungah kan miphun nih kan doh khawh lo si cun, pengtlang cio in miphun pakhat cio ah kan um lai i, pengtlang miphun fonhchom Laimi’ tiah kan si te lai.\nRef: Van Nun\nCafir Le Ei Hmuarnak Thlarau Chia Nih A Tlak Cangmi Chinram Cozah Caah\nLaimi Evengelist Nih Singer Loin Thawngttha An Chim An Ngamh Ti Lo, Singer Loin Thawngtha Chimmi Cu Keimah Lawng Ka Si- Rev. Hoi Cung Tum


Lung Lung Nih An Pastor Pa Le Patama Nu Kong A Phuan Cikcek! – Chin 11 News\nLung Lung Nih An Pastor Pa Le Patama Nu Kong A Phuan Cikcek!\nTheihdingmi: A lenglei hmanthlak le a chunglei cabia hi a minung aa lomi an si lo. A lenglei hmanthlak cu fianternak (illustration) sawhsawh a si!\nBazar ah dawr fate pakhat ka ngei ve i , zingkhat cu suimilam 8:00 AM hrawng ah khrihfa bu ah pastor a tuan lio mi pa le kan khrihfa chung nungak pakhat cu zu dawr ah ka hmuh hna i ka lau ngai . Ziah hme pastor pa le ai zuar mi nu hna hi zu dawr ah ka hmuh hna ning a si ti cu kei mah ten kai ruat len .\nA thaizing zong ah cun cu zu dawr thiam ah cun an pahnih in ka hmu hoi hna i a mak ka ti ngaingai . Ka motor cycle cu dawr pawng ah cun ka dir ter i a thli tein an bia cu ka va ngeih an um nak a hlat deuh caah an aw cu fiang tein ka thei kho lo i , cu vial ah cun an rak chuak i an hnu cun a thli tein ka dawi than hna i Biakinn lei ah an kal .\nBiakinn chung ah cun an lut i a thli tein ka bih hna i an kut an i tlai i thla an i camh lio cu ka hmuh hna . Tlawmpal ah biakinn chung cun an hung chuak than i pastor nupi zong cu a rak ra ve i an pathum cun an i kut i nungak nu nih cun aw Bawipa kei mi sual ka hlaw lo tu ka cung ah hin na va tha hringhran dah tiah a tap len i an pathum cun lomhnak mithli a luang .\nHi nungak hi a hlan ah cun nungak sawhsawh te a rak si ve ko nain vawlei nuamhnak a van theih ve hnu cun zu le thildang rih khawh mi sii pawl nih a suai i cu ti cun a nun cu buai hram ai thok i zan ah ai zuar .Cu ruang ah cun a chungkhar nih cun an thawl i cu cu pastor te nupa nih hin an sikhawh chung in an buaipi i an mah pahnih thawng cun tu ah cun minung ah ai chuah than i hrinthan nak a ngei i Pathia a tih mi nungak tha ah ai chuah than.Bawipa nih sunpar nak co ko seh . Amen.\nBiachap : Hi kong hi News a si lo nain a tak in thil a cang mi a si caah thazang lak nak caah kan tial mi a si .Pastor rian hi zarhkhat ah Biakinn chung i voi hnih khat baan va thir i khrihfabu thawh lawm le lahkhah ei men khi a si lo.Kan khrihfa bu chung ah a ho hmanh a nun a bei dong i a van a sang i a thlarau nun a ti hal ti mi zoh thiam le cu bantuk minung an thlarau an thinlung taksa va dam ter kha Pastor rian taktak cu a si i , Pathian duh mi zong a si . Chinland Today News + Cthinkers


Pathian Thluachuah Lam - A VEL IN KHAMH KAN SI\nPathian Thluachuah Innka\nLuke 12:31-32 ah Jesuh nih, "Cucaah amah Pennak cu biapi bik ah ruat u law nan herhmi thil vialte hi an pek ko hna lai," tiah a ti. 32 "Tuurun hmete hna, Nan thinphang hlah u! Zeicahtiah nan Pa nih Pennak cu nanmah kha pek an duh hna.\nPathian thluachuah le a bawmhnak hmuhnak biathup (Secret) cu amah pennak kawl asi; cun nan herh mi thil vialte an pek ko hna lai ti hi Bible biakam asi. Herhmi vialte ahhin na phan mi thil vialte le na duh i a kawl cuahmah mi thil vialte an i tel dih. Mi tampi caah a si kho lo tuk dingmi, a fawi tuk deuh mi le zumh awk tha lo mi te a lo kho ko! Sinain Daithlang in zei rel lo in um sual ahcun Nunnak ah palhnak nganbik tuahmi ah a cang. Nawlngaihnak ah a ummi Thawnnak hi neek sual ding asi lo. Pathian nawlngaih thok tikah biapi chiahmi an hung dik i cu ti biapi chiahmi thil a hung dik tikah khuaruahhar thluachuah innka aa ong tawn.\nVawlei thilri nakin Thlarau kong hi biapi ah hun chiah asi tikah le Pathian pennak rian le a ram kauhnak kong kha mah duhmi thil hna kaltak in biapi ah hun chiah asi tikah cu nihcun nunnak ah herhmi thil vialte kha a hun chap tawn.\nJ.L. Kraft nih Chicago lam cungah Cheese zuarnak rian a rak thok nain khuaruahhar in a sung cikcek. Sinain a hawipa zumtu tha nih "Na nunnak le na Chaw kawl nakah Bawipa biapi bik ah na chia lo. Zei thil na tuahnak poah ah Bawipa kha biapi bik ah chia law cunihcun thildang a hun chuahpi kha na hmuh lai tiah," ati. Cu ni thok in Pathian pennak kha nifatin a nunnak ah Biapi bik ah a chiah tikah vawlei cung Cheese zuarnak ah a nganbik mi dawr ngeitu ah a cang.\nThluachuah hmuh duh ah Bawipa kha biapi ah i chiahter khi si loin, Nunnak dihlak in Bawipa kha biapi bikah a chia mi nunnak cu a herhmi vialte kha zumhtlak asi mi Pathian nih a chap chih zungzal. Bawipa kha biapi ah chia ko, Pathian nih an zohkhenh ko lai.\nBawipa pennak biapi bikah chiah hi Pathian Thluachuah Innka asi.\nJanuary 3, 202 @ 6:34 PM


Thantlang Inn khangh Kong Hi Zoh Ve Hmanh, Na Celh Lai Lo – Onlinenungak\nThantlang Inn khangh Kong Hi Zoh Ve Hmanh, Na Celh Lai Lo\nHi inn khang tu hi ralhrang nih an tuah mi si, khua chung ah ralhrang dah ti lo mizei hmanh an um ti lo tiah alangtlang in mit hmutu pakhat nih The Chin Post ah achim. Thantlang dirhmun zoh tikah, September 28 in nihin tiang, a tlangpi in Thla (2) chung lawng ah SAC ralhrang nih voi (5) bak an khangh ti nak a si.\nNihin November 24, 2021 ah an khangh mi hi a voi (5)nak an kan khangh piak nak a si cang. Hi tluk in an kan tuah mi ruat tikah thinlung a faak ngai ngai ko.\nSeptember 18, 2021 ah Thantlang khuapi inn (19) an rak khangh i cu lio ahcun kan pastor pakhat (Biak Kolh) an kan thah piak kha asi. Cun October 29-30 ah a voi 2nak faak ngai in an kan khangh piak than kha a si i cu ahcun Thantlang inn 160 le Biakinn pahnih ciam dihlak in an kan khangh piak kha a si.\nCun November 6, 2021 ah Thantlang cu an khangh than i hi ah hin inn (😎 a rak kaang chap. Cun November 9, 2021 ah inn (😎 an kan khangh piak nolh. Cun nihin November 24, 2021 ah Thantlang an kan khangh piak nolh hi asi.\nA nithla le a caan khi zoh uhlaw thla(2) chung ah voi (5) tiang bak Thantlang an kan khangh piak hi a si cang. Nihin ah a kaang mi inn hi zeizat satdah a si timi theih a si rih lo. Crd: V.O.M journal


Mipi Nih Theih A Harh Taktak Mi Thil Si Lungler Kahdohnak Kong Ah Salai Piter Sui Hnin A Tial Than Mi Van Relcu Celh Asi Loh – Chintanbo\nMay 20, 2022 admin CHINNEWS 0\nLungler ralhrang umhmun khurnak(camp) kan lak lio kan rak i hliam hlan ah hin zingka te a si, ruah tlawmpal a sur pah caah inn pakhat ah kan rak i dor, cu inn cu khua he zong a hlat pah ngai mi a si, inn zong hi a tha ngai nain mi an um lo, cu inn ah cun electric hri pakhat inn leng ah ka hmuh, cu lio i ka lung ah a um tuk mi cu, mah inn hi inn tha tuk zong a si ko mi nih le an um fawn lo khua he zong a hlat ko fawn caah mah mei hri khi kawi ka lei in dah a rak hna tiah khua ka ruat.\nralhrang pawl nih bomb an chiah nak hna si sual han ma tiah ka lung ah a um ngai,cu lio ah cun electric mei hri ten nak cerep ka ken caah ten ning law a tha hna ma, bomb an chiah nak hna a si sual lai ti ka phan, ka lung ah a um tuk ko nain zei hmanh cu si lai lo tiah ka ten than lo, kua a ceudeuh thluah mah, kan i kap cang meithal thawng a thang cang caah kal kan i tim i tlawmpal kan kal bak ah khin ruah lo pi in bomb nih a rak kan tlak i kan i hliam hna mi hi si.\nmah caah cun thil pakhat khat kan ton hnu khin kan ruah than a si ah cun kan ton lai ding a thei cia mi khi a lo mi a tam ngai tawn, kan pasal tha hna nun nak a liam mi hna zong khi an thih lai hi tlawmpal te tal cu an i theih cia ko men lai dah ka ti, an liam sia hi herh tuk ve ko lai dah, khi ban tuk lio caan kan pasal tha hna nih kan him lai ma him lai lo hmanh an i theih lo lio ah tu ni tiang kan ram buai nak kong ah a theih ter lo mi kan tam tuk rih.\nthawhbul lei in a lungkhong mi kan tam tuk rih, mah nuamh nak men mah pawkhim nak ca men ah a ruat mi kan tam tuk rih, thih hnu ruak cung lawng ah a daw mi kan tam tuk rih, a thi cang mi bulh nak ca long ah phaisa thawh thei mi kan tam tuk rih, a nung rih mi a dam rih mi kan pasal tha hna kan ralkap hna khi kan philh tawn hna, cu caah kan lung fim cang seh, a hngilh ter mi pawl i than cang hna usih.\nkan thih hnu le hliam kan tuar hnu long ah rak kan daw ti hlah uh kan nun dam lio te hin rak kan daw cang uh, riahcawh rak kan rawnh uh, hriam tha kan cawk piak uh, kuan le zeen tampi kan zal ah kan sanh piak uh, kan him nak ding caah Pathian sinah thlacam daithlang hna hlah usih, Lungkhat tein le lungrual tein kan miphun, kan ram chanchuah nak ah thazang chuah chin rih ko hna usih.Crd: Salai Piter sui hnin\nthawng dang, Kachin ramkulh Phakang leng chung ah ralhrang a awlcang mi milu thazaang 200 tluk cu KIA nih nihin ah hmunthum bak ah bomb in an phomh hna tiah theih a si.\nKIA tat-Maha9 tat-yin 6 hmunhma chungah May 20 chung suimilam 12 hnu in ralhrang uico pawl cu bomb in KIA nih an phomh hna. Tuhi ralhrang uico phu pawl minung zeizat ko dah an thi i hliamtuar pa zeizat an si timi an hlathlai cuamhmah lio a si cang.\nRalhrang nih milu thazaang a chap peng i eidin tirawl a chanhtu ralhrang an um peng caah KIA he nitin in an i kap cang tiah theih asi. Culawng si lo in May 19 ah Tanaing pengah ralhrang uico phu cu KIA nih bomb in an kah hna caah ralhrang pawl a thimi an umlen kho tiah theih asi.\n“Tanaing lei a rak tum mi ralhrang uico milu 70 tluk cu KIA tat-yin 45 nih bomb in an kah hna. Bomblian 4 le bomb fa 10 in an kah hna caah ralhrang uico hi a tlawmbik minung 20 leng cu an si lai nain fiang in ka thei kho lo” tiah khuami pakhat nih a chim.\nCun kan hnu naite ah khan KIA nih ralhrang uico kuttang BGF le Pyituhsit hi tulio ral sining ahcun kan ral taktak an si i kum 2008 phunghrampi a cohlangtu ramkhel party poah cu kan ral ah kanin ruah hna lai tiah thawng an thanh. Cuccah KIO uknak hmunhma chung i ralhrang kuttang rian tuantu poah cu nanmah lungthawh ning tein khulrang in kan chuah piak zok uk tiah ralrin pekask cathanh an chuah fawn.Credit-People Spring


Poi Taktak Falam Peng Ah Ralhrang Pawl Tihnung In An Um Cang – Thechinlandtoday\nPoi Taktak Falam Peng Ah Ralhrang Pawl Tihnung In An Um Cang\nadmin August 10, 2021 Leave a Comment on Poi Taktak Falam Peng Ah Ralhrang Pawl Tihnung In An Um Cang\nZalai khuate zong ah inntang ah thinphang thlalau in aa thupmi tarnu cu SAC ralhrang nih an kah i, a thih le a nun lai fiang in theih a si lo. Zualhma hliam a pu.Nizaan August 9 thawk khan SAC ralhrang nih Falam peng Lungpi khua ah aruang um loin mortar bomb in chun nithlak an kah.\nSAC ralbawi Bogyi Myo Min Oo cu Yangon Ramthen Kayan Peng ah meithal in an kahthah →\n← Min Aung Hlaing Nih Kawlram Mipi Pulrai Khamnak Sii Kan Cawk Pengah Cun Kan Ram A Sifaktuk Lai


Thiang Thlarau Riantuannak | Chin Baptist Churches USA\nLairam ah Thiang Thlarau rianttuannak kong hi kan chim duh ngai mi a si. Kanmah nih kan ruah cia mi ning in thlarau kong kha kan ruah chih tawn caah Thiang Thlarau rianttuannak kong hi phun dang pi kan lawh ter nak a um ttheu. Bible nih a chim ning in Thiang Thlarau rianttuannak kong hi kan theih lo ruangah buainak zong a um kho ngai. Pathian (Pa), Jesuh Khrih (Fapa), le Thiang Thlarau kong hi fian ahcun kan zumhnak hi a pial tuk hnga lo.\nThiang Thlarau cu Pa le Fapa he aa khat mi a si. Pa, Fapa le Thiang Thlarau cu thumkomh Pathian ti an si. Pathian pathum a um tinak a si lo. Pa, Fapa le Thiang Thlarau hi Pathian an sinak ah hin pakhat an si. Pathian pakhat a si ko nain Pa, Fapa le Thiang Thlarau tiin pathum in an langh bia tu a si. Rian an ttuan tti. An i tinh mi aa khat. Thiang Thlarau hi Pa le Fapa nak in a nauta deuh hlei lo. Thiang Thlarau cu tthawnnak sawhsawh a si lo. Hi Thiang Thlarau in Pathian cu kan sinah a um mi Immanuel Pathian a si.\nBiakam Hlun ah Thiang Thlarau Rianttuannak\nPathian nih van le vawlei a ser thawk in Thiang Thlarau cu rian a ttuan ve (Genesis 1:2). Thiang Thlarau cu Pathian thin le lung le cawlcanghnak a si. Biakam Hlun ah profet Joel nih a chim mi Thiang Thlarau kong kha Biakam Thar Lamkaltu 2:16-21 ah hin a chim tthan. Job nih “A thaw in van kha a thiang i a kut in a zaam mi rulpi cu a chunh” tiah a ti (Job 26:13). Profet le Bible bia hna zong hi Thiang Thlarau rianttuannak in a chuak mi an si. Ezekiel nih thlarau rianttuanak kong cu a chim (Ezekiel 2:2; 8:3; 11:1, 24). 2 Peter 1:21 ah hin “profet bia cu minung duhnak chung menmen in a chuak mi a si lo, sihmanhsehlaw Pathian sinin a ra mi bia kha mi nih an chim tikah, Thiang Thlarau nih a fial hna caah a si” tiin ttial a si. Zungthiamnak zong Thiang Thlarau rianttuannak in a chuak mi a si (Exodus 31:3-5). Ram hruai thiamnak zong Thiang Thlarau in a chuak mi a si (Genesis 41:38). Israel ramhruaitu hna zong Thiang Thlarau nih thiamnak a pek hna (1 Samuel 16:13). Siangpahrang David nih “na Thiang Thlarau cu ka sin in ka lak kanh hlah” tiah a ti (Ps. 51:11). Isaiah nih “Sifak mi hna sinah thawngttha chim awk ah Thiang Thlarau nih chiti a ka thuh (Isaiah 61:1-4)” tiah a chim mi kha Jesuh Khrih nih Luke 4:18-21 ah a chim tthan. A cunglei bantuk in Biakam Hlun chan ah Thiang Thlarau rianttuannak cu hmuh khawh a si.\nJesuh Khrih Nunnak ah Thlarau Rianttuannak\nJesuh Khrih nih vawlei ah a nun lio le Pathian rian a ttuan lio ah Thiang Thlarau rianttuannak nih a bawmh zungzal. A chuahnak ah Thiang Thlarau rianttuannak cu a lang (Luke 1:35). Jesuh Khrih cu mi zapi sinah rianttuan thawk aa timh tikah Thiang Thlarau rianttuannak cu kan hmuh (Matt 3:16; Mark 1:10; Luke 3:22; John 1:32). Tipilpetu Johan nih tipilnak a pek tikah Thiang Thlarau kha a cungah a lang (Mark 1:8). Jesuh cu Thlarau in a khat (Luke 4:1). Tukforhnak a innak hmun ah Thlarau nih a hruai (Matthai 4:1-11, Mark 1:12, Luka 4:1-13). A rianttuannak dang vialte zong ah Thlarau nih lam a hruainak kong kha a lang. Tukforhnak a tei hnu ah Thlarau tthawnnak he Galilee ah a kal i thawngttha a chimh hna (Luke 4:14). Jesuh Khrih nih khuachia hna kha tthawl in khuaruahhar thil a ser tikah “Pathian Thlarau tthawnnak in khuachia cu tthawl an si; vancung pennak cu nan cungah a tlung cang” tiah a ti (Matt. 12:25-28). Cu caah, Farasi mi hna kha “Pathian Thlarau a doh mi cu ngaihthiam an si lai lo” tiah a ti hna (Matt. 12:31-32). Jesuh Khrih nih a thlah mi minung 70 nih khuachia hna an tthawl tikah Thlarau ah lawmhnak an ngei (Luke 10:17-21).\nJesuh Khrih nih Thiang Thlarau rianttuannak hi a tem tikah zeiti pi in a um lem lo. Thiang Thlarau kha minung nih kan tem ning bantuk in si lo in, amah sining tawn te in a si ko. Bible nih Jesuh cu dannak a ngei in a chim lem lo.\nZumtu Khrihfami Nunnak ah Thiang Thlarau Rianttuannak\nJesuh Khrih nih thlarau in hrintthan mi sinak ah Thiang Thlarau rianttuannak kong kha a chim tawn. Nikademu sinah “thlarau in hrintthan na si lo ahcun vancung pennak na co kho lai lo” tiah a ti (Johan 3:1-14). Thlarau in hrintthannak cu hi bantuk in a chim fian: Moses nih dar rul kha ram lakah a taar bantuk in Mi Fapa cu vailam cungah taar a si ve lai; Moses nih a tar mi dar rul kha a zoh mi paoh nih rulcuknak in an dam bantuk in vailam cungah taarmi Mi Fapa kha a zummi paoh nih zungzal nunnak an ngei lai. Jesuh Khrih a zummi paoh hi Thiang Thlarau in hrin mi kan si ti kha a langh ter. Hrintthannak caah Thiang Thlarau cu rianttuantu a si kha a langh ter. Biadang in, zumhnak ngeih khawh nak ding ah Thiang Thlarau rianttuannak a telnak kha a langh ter.\nJesuh Khrih nih “Pathian nih thil vialte hna cu ka Pa nih a ka pek cang; ka Pa nih dah ti lo cu ahohmanh nih Fapa hi an hngal kho lo” a ti (Luke 10:22). Jesuh Khrih nih Pathian Fapa Messiah a sinak kong hi a chim tikah a zultu hna hmanh nih an thei khawh lo caah Thiang Thlarau rian kong kha a chimh hna: “ka Pa kha nan caah Bawmtu Thlarau ka hal lai i nan sinah zungzal in a um lai (Johan 14:16); Keimah min in Pa nih Bawmtu Thlarau a hun thlah tikah cun kan chimh mi vialte hna hi an cawnpiak hna lai; nan lung an pem ter hna lai” tiah a ti hna (Johan 14:26). Jesuh Khrih nih Thiang Thlarau rianttuannak kong cu Johan 16:7-15 ah a chim tthan. “Bawmtu cu nan sinah thlah a si lai i nan sualnak, dinnak le biacaihnak kong kha an hngalh ter hna lai (Johan 16:7-8). Biatak Thlarau a rat tikah cun biatak ah an hruai hna lai (Johan 16:13). Keimah kha sunparnak a ka pek lai. Ka sinin a lak mi kha an chimh hna lai. Pa nih a ngeih mi vialte cu keimahta an si dih. Keimah sinin a lak mi kha an chimh hna lai” (Johan 16:14-15) tiah a ti. Thiang Thlarau rian cu Jesuh Khrih nih a kan cawnpiak mi fian ter kha a si. Jesuh Khrih nih Pathian Fapa Messiah a sinak kong a chim mi kha kan lung a kan pem ter. Cu caah Jesuh Khrih cu kan zumh khawh nak a si. Jesuh Khrih zumhnak hi “hrintthan” kan ti mi a si. Amah a zum mi paoh cu hrintthan mi kan si. Thiang Thlarau cu Jesuh Khrih chim mi bia kha kan theih khawh nak hnga caah cawnpiaknak rian a ttuan.\nJesuh Khrih nih a zultu hna kha “Jerusalem kha chuahtaak lo in kan chimh mi hna Thiang Thlarau kha hngak ko u; Johan nih ti in tipilnak a pek nain nannih cu hmailei ni tlawmte chungah Thiang Thlarau in tipilnak pek nan si lai. Thiang Thlarau nan hmuh tikah tthawnnak nan hmuh lai; Jerusalem, Judea, Samaria le vawlei hmun kip ah ka tehte nan si lai” tiah a ti hna (Lamkaltu 1:4-8). Hi bantuk in Jesuh Khrih nih a chimh mi hna le thazang a pek mi hna kong he pehtlai in A thih hnu ah a zultu hna dirhmun cu: Jesuh Khrih thih lio le thlan ah an phum mi zong an hmuh tikah an ngaih a chia; an ttap (Mark 16:10; Johan 20:18). Jesuh Khrih a nung tthan ti hi an rak zum kho lo (Marka 16:11, 13-14; Matthai 28:17; Luka 24:11, 41). An sin ah kum thum chung a len lio ah a tho tthan lai ti cu a chim lengmang mi a si. Jonah cu ngapi paw chungah ni thum le zan thum a um bantuk in vawlei chungah ni thum le zan thum ka um ve lai a rak ti (Matthai 13: 38-40). Hi tluk in a rak chimh ko hna nain na thihnak ah ka thi ve lai tiah bia a kamhtu Simon Peter hna nih cun awl tein a hlawt ko. A thih hnu ah zultu dang he an rian tthing ngatlaih rian cu an ttuan tthan (Johan 21:1).\nPeter le zultu dang sinah Jesuh cu a voikhatnak a langh lio ahkhan “Khua zakip ah va kal ulaw miphun vialte kha ka zultu ah va ser hna u; Pa le Fapa le Thiang Thlarau min in tipilnak va pe hna u law kan fial mi vialte hna hi an zulh khawh nak hnga va cawnpiak hna u” tiah a fial hna (Matthai 28:19-20). Jesuh cu zultu hna sinah a voithumnak a langh tthannak cu an ngatlaihnak hmun Tiberias Rili ah a si. Peter cu “ka tuu kha zohkhenh hna” tiah a ti hnu ah “Ka zul” tiah bia tawite in a ti tthan (John 21:15-19). Peter nih thim ding dang a ngei ti lo. Jesuh Khrih nih a fial mi hna thawngttha chim rian ttuan khawh nak caah Peter le zultu hna nih a herh mi Thiang Thlarau tthawnnak a si cang.\nPentekos Ni Thiang Thlarau\nPetekos ni ah a cang mi Thlarau cu Tipil petu Johan nih a chim mi “Thiang Thlarau le mei in tipilnak an pek hna lai” (Luka 3:16) le profet Joel nih a chim mi “Thiang Thlarau in tawihnak” (Joel 2:28-29) kha a tlinnak a si. Pentecos ni ah Thlarau a tlunnnak langhternak cu 1) thlitu, 2) meizik he a lo mi lei, 3) holh dang, 4) Thiang Thlarau an si. Thlitu hi tthawnnak thlarau bantuk, mei hi thiannak, le lei hi thawngtha bia chimnak bantuk in langh ter mi an si. Holh dang ti mi hi minung holh phun in a lang nain Paul nih I Korin 12 le 14 ah a chim mi thinlung in a chuak mi holhnak le aukhuannak bia zong a si kho. Hi Bible bia nih a langhter duh mi cu “Pathian nih zumtu hna kha kan umpi hna tiah fianghlang ngai in a hngalhternak hna a si. Elijah sinah Pathian a langh ning (I Siangpahrang 19:10-13) zong ah thli a hrang, li a hnin, mei a chuak. Asinain, Pathian cu thli, lihninh le mei chungah a um lo tiah a ti. Hi zong hi Pathian umpinak kha a langhtertu tthiamtthiam a si. Hi bantuk in linsa ngai in thil a cang mi lakah Pathian bia cu thinlung nih nemtein a theih khawh. Pentekos ni ah Peter nih a cawnpiak mi hna bia cu David hrinsor sinnak in a thawk i Pathian nih Jesuh cu Bawipa ah le Messiah ah a sernak kong kha a si (Lamkaltu 2:14-41). Jesuh Khrih nih Pathian Fapa Messiah a sinak kong kha a rak chim lengmang nain zultu hna hmanh nih an fiang kho lo. A tu cu Thlarau nih an lung a pem ter hna caah an theih khawh. Mi tampi kha Jesuh Khrih zumtu khrihfa ah an cang. Pentekos ni ah a cang mi vialte cu Jesuh Khrih nih a chim mi bia vialte kha Thiang Thlarau bawmhnak in theih khawh nak ding caah a si.\nPathian nih minung sinah langhnganpi in a phuan caan a um ko. Asinain a tambik cu minung nih theih khawh ding in nem tein a phuang. A zeibantuk phun in a phuan hmanh ah a biapibik in theih a herh mi cu “Jesuh Khrih nih a kan cawnpiak mi bia lung pem ter kha Thiang Thlarau rianttuannak cu a si” ti hi a si. Pentekos ni ah Peter phungchim mi a biazik cu “Israel mi vialte hna, nannih nih vailam tahnak thing cungah nan khenh chih mi Jesuh Khrih hrimhrim hi Pathian nih Bawipa ah le Messiah ah a ser cang, ti kha fiangte in hngal u” (Lamkaltu 2:36) ti hi a si. Hi kong kha an theih tikah an lungthin a hriah ngaingai hna (Lamkaltu 2:37). Mi tampi nih kan sinah Pathian Thlarau a phuannak ah hin Jesuh Khrih hngalh le zumh kha biapibik ah ruat lo in thli, mei le holh dang kong ah kan i za. Thlarau nih a phuan duhchan kha thli, mei le holh dang nih a phenh. Cu caah Pentekos ni Thlarau nih a phuan duh chan mi Jesuh Khrih kha thei lo in a phuannak ah thil a cang mi ah kan buai deuh caah mi tampi cu kan zumh mi hi kan fiang tawn lo. Pentekos ni ah Thlarau nih cun mi zapi kha Jesuh Khrih kong ah lungpemnak a pek hna. Hi hi Pentekos ni Thlarau nih a phurh mi cawnpiaknak rian cu a si. Hi cawnpiaknak a theih tu hna nih Jesuh Khrih cu Messiah a si kha an hngalh caah ni khat ah minung thawng thum tluk cu zumtu ah an cang.\nThiang Thlarau cu Biakam Hlun chungah van le vawlei ser hramthawk in rianttuan aa thawk i nihin zong ah kan sinah rian a ttuan zungzal. Jesuh Khrih a nun chung ah a chim mi Thlarau rianttuannak le a thawhtthan hnu ah Pentekos ni ah a cang mi Thlarau rianttuannak cu Jesuh Khrih bia le kong chim kha a si. Jesuh Khrih kong chim lo in thil dang kong a chim mi thlarau cu thlarau hman lo a si kho. Kan zumh mi Thlarau rianttuannak hi a hman lo ahcun kalsual le zumhsualnak a um kho. Kan zumh mi Thlarau kong hi kan fian ahcun “thlarau in hrintthannak” ti mi cu “Jesuh Khrih zumhnak” hi a si tiah fiang deuh in kan theih khawh lai. Jesuh Khrih zumtu paoh nih thlarau in hrintthan mi ka si tiah kan ti khawh lai. Hlim le laamnak in hrintthan ah a ruat mi hna zong nih an hrintthan taktak khawh nak hnga Jesuh Khrih kong kha an theih tthan a hau; Thlarau nih an lung a pem ter hna tikah an zumh mi kha fiangte in an hngalh khawh lai. Min men in khrihfa a si mi hna zong nih kan zumhnak kha chek tthan kan hau. Thiang Thlarau nih cun Jesuh kha Bawipa ah le Messiah ah pawm kho ding in a kan bawmh. Thiang Thlarau nih a hruai mi hna nih cun thinlung tak in “Jesuh cu Bawipa a si” tiah an ti khawh (I Korin 12:3). Kannih zong nih thinlung in Jesuh cu ka Bawipa a si tiah kan ti khawh ve ahcun Thlarau nih a hruai mi kan si kha hngalh ding a si. Thiang Thlarau lamhruainak hi mi tlawmte sinah langhngan pi in a can bantuk in kan sinah cang ve ding in kan ruah tawn caah kan zumhnak kong ah fiang lo in a um mi kan tam. A zum mi paoh cu Thlarau nih a hruai mi kan si hi kan hngalh ding a si. Jesuh Khrih a zum mi paoh cu Thlarau in hrintthan mi kan si. Emanuel Pathian nih Thlarau in a kan um pi zungzal ti hi thei bu te in Pathian cu thangtthat zungzal ding kan si.


Thanchonak Donkhantu Rap Phun Li - THE CHINLAND POST\n|By Khaipi Aaduedue| – Chin Digest – August 2016 chuakmi chung in …\nVawlei ram tampi kan thancho khawhlonak a ruang pakhat cu ramchung ral (Civil War) ruangah a si. Ral a thawhnak hmun ah cun thanchonak rian tuan khawh a si lo. Kawlram ramchung ral kan thawhnak hi kum sawmnga lengkai a si cang. Tutiang a dong kho hlei lo. Mi tampi nih ral thawh a tam caah kan thangcho kho lo an ti nain, a cheu nih kan thancho khawh nakding caah kanmah tein lairel nawlngeihnak kan ngeih lo caah ral kan doh an ti ve. Micheu zong nih an i ruah palh tawnmi cu thanchonak rian tampi um sehlaw daihnak kan hmuh ko lai ti a si ve. Daihnak puitling a um tunglo ahcun qhanchonak cu caan sau a nguh kho bal lo. Dohthlennak kan tuahmi hi kanmah minung kokek covo kha puitling tein co le hman kan duh caah a si bik. Minung hi thanchonak i a lai muru kan si.\nLeitang chuak thil mansung kan ngeihmi hi thluachuah a si tiah ruah a fawite. A si zong a si taktak ko. Asinain, nawlngeitu hna le tawlreltu phu hna nih ningcang loin hi thil mansung hna an hman tikah buaibainak (conflict) a chuahpimi thil ah an i cang i sifak ram tampi caah leitang chuak thil mansung ngeih hi chiatserhnak (curse) bantuk ah aa cang. Leitang chuak thil mansung (Natural resources) tampi kan ngeih nain a tawlrel thiammi mifimthiam (human resources) kan ngeih lo ahcun tumchuknak rap lila ah an i cang tawn.\nInnpa ram chiahru ngeih hi chiatserhnak phunkhat bantuk a si i thanchonak a dawnkhantu rap phunkhat a si. Communist ram ngan bik Tuluk le Democracy ram i milu tambiknak ram India hna an i tonnak hmun te ah kan ram a um ngelcel. An mipi caah thilri le thazaang tampi an herh caah leitang chuak thil mansung thatha tampi a chuahnak Kawlram hi a si khawhnak zawn paoh in an kan komh. Nuhrin covo upat deuh hna seh tiah Mirang ram tampi nih chawhleh chawhhrolhnak kong ah Kawlram an phih lio ah nawlbuartu hna an komh chih i ningcang loin kan ram thil mansung tampi an fir. Nawlbuartu hna cu zikhnawh an pekmi an ei caah an rum chinchin i mipi cu kan si a fah chinchin caah Kawlram a qhangcho kho ti lo. Kawlram in gas man fawite in a caw pengmi kan innpa Thailand nih Kawlram a that sual ahcun Thai thil hi ramri in fawite in Kawlram ah kan zuar kho ti lailo ti an phang. Gas man dengte in kan caw kho ti lai lo, ti an phang. Thailand i nihhlawh niam tein rian a rak quanmi Kawlrammi an tlung dih lai ti an phan caah ASEAN i tonpumhnak hna a um tikah Kawlram nawltlaitu hna nuhrin covo an buarnak kong an chim duh lo. Mah zawn lawng deuh a ruat tukmi ram hna cu an innpa ram hna thanchonak a dawnkhantu an si.\nNawltlaitu le uknakphung thalo hna hi qhanchonak a dawnkhantu an si ve. Nawlngeitu hi mifelthiam an silo tikah uknakphung qha an chuahpi in an dirpi kho lo. Rammi an herhbaumi le an covo kong ah an dirkamh an bawmhchanh khawh hna lo tikah ram chung buaibainak tampi a chuak. Ramchung vawlei thil mansung tampi a chuah zong ah mifelthiam le fimnak tling ngeimi an silo caah zei thiltha pipa an chuahpi lo hlei ah innpa thalo ram sin ah ningcang loin an zuar an pek i anmah pumpak lawng an rum i ramchung thil mansung tampi an fir, vawlei le pawngkam an hrawh, an nawn, an zuar. Ramdang zong nih an upat lo caah vawlei pi nih rammi hna an kan zohchuk i, kan hmai a bi. Kan ram vawlei a sifak lo nain rami cu kan si a fak.\nHi rap phun li hi a tang in a cung lei ah kai than tuah usih. Nawlngeitu le uktu hna hi mifelthiam le ram dawtu an si ahcun, uknakphung a qha lai, rammi covo an upat lai, an dirhkamh lai caah ramchung ral le buaibainak a tlawm taktak lai. Ramchung vawlei chung thil mansung qha tein an kilven an tawlrel lai i, ram qhanchonak caah chawva ah an canter thiam lai. Kawlram bantuk a ram vawlei hrimhrim a rum i thil mansung tampi a chuakmi ram hna tawlrel a thiammi mifelthiam an tampi ahcun innpa ram hna le ramdang nih an kan upat lai, ningcang te le phung dikte in an kan komh lai. Rungrul le cirik nih a hrawhmi inn remh than hi ziaza rawk cangmi, zikhnawh ei pengmi minung hna remh nakin a fawi deuh tiah naite ah Kawlram President Pu Htin Kyaw zong nih a chim.\nKan ram ah ramchung ral a thawh tilo i remdaihnak a um taktak tikah; leitang chuak thil mansung tha tein le mah tein lairel in a tuaktaan khomi mifelthiam hna nih hmunhma an hmuh i caan tha an hman tikah cun a hlan bantuk in fawile bai in kan innpa nih an kan hleng kho ti lai lo. Anmah hanchonak lawng ruat in kanmah kan qhancho khawh lo nakding ah rap an thla kho ti lai lo. Rammi hrimhrim midang ram le khua kan phanh tikah kan hmai a hngal deuh ngaingai lai. A minung hrimhrim nih kan covo kokek te hi tling tein kan co hmasat i ningcang tein kan i nunpi khawh ahcun saupi nguhmi thanchonak a um hrimhrim ko lai.\nPrevious Ni 6 Chungah Falam Pawngkam In Lihninhnak Voi 3 A Cang\nNext Falam Khua Pawng Ah Li Aa Hnin Than; Ni 7 Chungah Voi 4 Lihnihnak A Cang


NLD Party CEC Ah A Thar Minung 6 An Chap I An Zapi 21 An Si Cang – THE CHINLAND POST\nNLD Party CEC Ah A Thar Minung 6 An Chap I An Zapi 21 An Si Cang\nCity Hunter| 2018 June 25| June 23-24 ah tuahmi NLD (National League for Democracy) party avoi 2nak ram pumpi huap party conference central committee (CEC) chungtel a thar minung 6 chapnak le cangkep CEC minung 8, an zapi minung 14 a thar chapnak an ngei. NLD central committee a thar thim chapmi 6 le a hlun 15 chung ah Chin ramkulh in pakhat hmanh an i tel lo tiah kan theih.\nTutan ah CEC chungtel ah a thar thimmi le chapmi 6 cu; Dr. Tin Myo Win, U Aung Kyi Nyunt, U Thein Oo, Dr. Myint Naing, U Ein Htung Kha Naw Sam le U Tin Htuat Oo an si.\nCentral Committee (CEC) minung 19 lakah khuahun (ta-ba-pa-dih) chungtel a hung si cangmi U Win Htein, U Ung Gyang, U Kyaw Khin le U Man Joni hmunhma a lawngmi pali pin ah a dang pahnih an chap bia a si. Cucaah a hlun 15 pin ah a thar thim chap nolhmi 6 he NLD central committee (CEC) ah an zapi 21 an si cang.\nNLD party nih 2018 March 30 ah party khuahun le CEC sertharnak an tuahmi cathanh an chuah. Cu cathanh an chuahmi ah central committee (CEC) hna cu a tanglei bantuk in an si.\n1. Thura U Tin Oo\n2. U Hla Phe\n4. U Ung Gyang\n5. U Kyaw Khin\n6. U Man Joni\nCentral Committee (CEC)\n1. Daw Aung San Suu Kyi – Chairman\n2. U Win Myint – Vice Chairman-1\n3. Dr. Zaw Myint Maung – Vice Chairman-2\n4. U Nyan Win – Secretary chungtel\n5. U Han Thar Myint – Secretary chungtel\n6. Dr. May Win Myint – CEC chungtel\n7. Daw Khin Htay Cuai – CEC chungtel\n8. Daw Nan Khin Htwe Myint – CEC chungtel\n9. Dr. Myo Aung – CEC chungtel\n10. U Htun Htun Hein – CEC chungtel\n11. Dr. Aung Myo Hngo – CEC chungtel\n12. U Nyi Puh – CEC chungtel\n13. U Aung Soe – CEC chungtel\n14. Dr. Myo Nyunt – CEC chungtel\n15. U Pyo Min Thein – CEC chungtel\nA thar chapmi 6 cu;\n16. Dr. Tin Myo Win – CEC chungtel\n17. U Aung Kyi Nyunt – CEC chungtel\n18. U Thein Oo – CEC chungtel\n19. Dr. Myint Naing – CEC chungtel\n20. U Ein Htung Kha Naw Sam – CEC chungtel\n21. U Tin Htuat Oo – CEC chungtel an si.\n1. Dr. Zaw Myint Maung\n2. Dr. Myo Nyunt an si.\nNLD party chairman ah Daw Aung San Suu Kyi, Vice Chairman ah U Win Myint le Dr. Zaw Myint Maung an si. Tu lio ah Daw Aung San Suu Kyi le U Win Myint cu cozah rian tuanvo an lak ruang ah party cu Dr. Zaw Myint Maung nih a hruai lai tiah NLD in chimnak nawlngeitu nih a chim. Dr. Zaw Myint Maung cu atu lio Mandalay ramthen ah Chief Minister a tuan liomi a si.\nA thar thimmi CEC lakah remdaihnak rian a biapi in a tuanmi Dr. Tin Myo Win aa tel i cangkep CEC lakah Rampi President hlun U Htin Kyaw nupi Daw Su Su Lwin aa tel.\nJune 23 ah Central committee cu minung 42 le cangkep central committee chungtel thar minung 30 mi tamdeuh mee peknak in an thim hmasa hna. Cu chung in June 24 ah a cunglei bantuk in CEC chungtel thar minung 6 le cangkep CEC chungtel thar minung 8 an thim nolh than hi a si. A dang paoh cu cangkep committee ah an chiah dih hna tiha kan theih.\nNLD cozah thar a kai hnu kumhnih a rauh hnu ah party conference cu Yangon ah avoi 2nak an tuah. Hi conference ah ramthen le ramulh kip in thlahmi palai 1000 renglo an kai kho.\nRef: BBC, Mizzima\nPrevious Kachin Ral Zam Hna Nih Eidin Kongah President Sinah An Hal Lai\nNext Myanmar Ram License Ngeilo Motor Pawl Dan An Tat Cang Hna Lai


Donald Trump Cu White House ah a mitthli a hul ruangmang ai – Chin World News Evening\nAtu naite i Trump Live in bia a chung chim cu, a mitthli denmang. A mitthli a hul dih. American mipi thazaang an pek i kan dirkamh tuk rih ti a hung i fiang taktak. Atu tiang rih i vote an taar rih ning ahcun Biden nih a tei rih nain, atu tangmi Vote rel chom dingmi pawl ahhin cun Trump nih vote a hmuh dih lai ti zumh a si.